recursal/SuperWikiNEXT-32B huggingface dataset:
| How to read a taxoboxHow to read a taxobox**對葉榕** |
| --- |
| 喺廣州荔灣區芳村嘅信義會館入面種嘅對葉榕喺廣州荔灣區芳村嘅信義會館入面種嘅對葉榕
菓菓 |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
| 門(Divisio): | 被子植物門 Magnoliophyta |
|
|
|
|
|
|
|
|
| 綱 | 雙子葉植物綱 Magnoliopsida |
| 亞綱 | 薔薇亞綱 Rosidae |
|
| （未分級） | I類真薔薇分支 Eurosids I |
|
|
| 目 | 薔薇目 Rosales |
|
|
|
|
|
|
|
|
| 科 | 桑科 Moraceae |
|
|
|
|
|
| 屬 | 榕屬 *Ficus* |
|
| 亞屬 (Subgenus): | 榕亞屬 *Urostigma* |
|
|
|
|
|
| 種 | **對葉榕 *F. hispida*** |
|

 |
|
| 二元學名 |
| **Ficus hispida** |
|
|
|
|
|
|
|
|
|
|
|
|
|
|
|

**對葉榕**（粵拼：deoi3 jip6 jung4；學名：*Ficus hispida*），又叫**牛乳樹**（ngau4 jyu5 syu6），係桑科榕屬嘅常綠喬木，原生地南亞、東亞、東南亞到澳洲都係。見諸中國大陸廣東、廣西、海南、貴州、雲南，及馬來西亞、印度、錫金、越南、泰國、不丹、尼泊爾、澳洲。香港原生樹，市內常見。

名
-

對葉榕
皆因葉兩塊對生而名。

牛乳樹
皆因樹有白汁，似牛奶，藥用多數噉叫。

樣
-

葉對生，厚紙質，似蛋或橢圓，全緣或有橛齒。菓綠色，生喺落葉枝或者下垂枝上，熟時轉黃。
**對華政策跨國議會聯盟**（英文：Inter-Parliamentary Alliance on China）係一個由十八個不同國家同埋歐洲議會，超過170位各國跨黨派國會議員組成嘅一個國際組織。聯盟認為中國共產黨令確保自由同安全嘅民主制度同人權正受到前所未有嘅壓力。聯盟希望通過各國合作以維護基於國際原則下嘅秩序、維護人權、促進公平貿易、加強安全和同埋障國家誠信，處理中國產生嘅人權等問題。

喺成立嘅時侯，多個成員接受訪問亦批評北京打壓香港同新疆，提到北京未經諮詢或香港人同意，繞過香港立法會實施《港版國安法》，打壓香港人嘅人權民主自由。另外佢哋亦希望阻止中國透過借貸、投資或其他方法，侵犯任何發達或新興市場嘅國家或政權嘅主權。

主要事件
----

喺2020年中共黨員名單曝光事件入面，就係由對華政策跨國議會聯盟對外發佈呢張名單。

參考
--

1. 1 2  〈斥強推港版國安法踐踏人權 9議會結盟強硬抗中共 ｜ 蘋果日報〉. 《Apple Daily 蘋果日報》 (香港中文). 原著喺2021-01-31歸檔. 喺2020-12-14搵到.
2. ↑  "The Inter Parliamentary Alliance on China - Launch Video - YouTube". *www.youtube.com*. 喺2020-12-14搵到.
3. 1 2  〈【美中角力】多國議員組跨國聯盟抗中 關注香港、新疆等議題 ｜ 蘋果新聞網 ｜ 蘋果日報〉. 《蘋果新聞網》 (臺灣中文). 喺2020-12-14搵到.
4. ↑  自由時報電子報 (2020-12-13). 〈中共195萬黨員名單外洩！ 英媒︰領館、銀行、輝瑞等遭中國滲透 - 國際〉. 《自由時報電子報》 (中文). 喺2020-12-14搵到.
中共總書記習近平
**對習近平嘅爭議**係對中國共產黨中央委員會總書記習近平相關批評嘅介紹。

政策爭議
----

個人崇拜爭議
------

內文：習近平個人崇拜
「感恩總書記 奮進新時代」，紀念習近平喺中共十九大之後寄畀淳安縣嘅首日封
習近平喺2012年11月召開嘅中共十八屆一中全會上當選中共中央總書記同中央軍委主席，成為中華人民共和國最高領導人。自此，中國越來越多書籍、漫畫、流行曲、甚至舞台劇宣傳要效忠"習核心"。

言論審查爭議
------

政治野心爭議
------

個人集權爭議
------

派系劃分
----

財產爭議
----

主政福州時期爭議
--------

花銷爭議
----

口誤同用詞用句爭議
---------

學歷爭議
----

李銳對習近平學歷真實性抱有疑問，認為佢真實水平只有小學程度

損害人權爭議
------

內文：維吾爾族種族滅絕

破壞香港「一國兩制」爭議
------------

內文：香港國家安全法

2020年內蒙古雙語教育新政策爭議
-----------------

內文：蒙古話保育運動

「十里山路唔換肩」爭議
-----------

瞞報武漢肺炎爭議
--------

內文：武漢肺炎同武漢肺炎大爆發

2020年中國南方水災處理爭議
---------------

「五個絕唔應成」言論爭議
------------

2021年7月河南大水相關爭議
---------------

內文：2021年河南大水
2021年7月21號，習近平喺對2021年河南大水救災工作發出指示，但同日就去咗西藏視察，而唔係去災區視察，引起外界爭議。

派系爭議
----

內文：習近平派系

避諱爭議
----

習包子事件
-----

內文：習包子事件
2013年12月28號，習近平到北京月壇北街慶豐包子舖（中文：慶豐包子舖）食包。呢次事件畀習近平嘅團隊安排由媒體傳播，再由中國官媒轉載，從而引發咗社會嘅關注。

雖然食包事件體現咗習近平啱啱上台嗰陣嘅親民形象，不過亦有新聞媒體報道，呢件事係經過精心策劃嘅表演。例如包子鋪門口嘅停車收費員早就畀人通知中午要保留停車位。

要求習近平總書記辭職公開信事件
---------------

內文：要求習近平總書記辭職公開信事件

對習近平嘅負面稱呼
---------

內文：習近平負面稱呼
民眾對習近平嘅負面稱呼有總加速師、小熊維尼（習維尼）、習包子、慶豐帝、小學生、崇禎帝、不換肩、扛麥郎、寬衣帝、習一尊、習禁評、袁二等。

參考
--

1. ↑  Phillips, Tom (2015-09-19). "Xi Jinping: Does China truly love 'Big Daddy Xi' – or fear him?". *The Guardian* (英國英文). ISSN 0261-3077. 原先內容歸檔喺2019-04-27. 喺2019-07-26搵到.
2. ↑  肖曼 (2021-07-22). 〈萬目矚目河南洪災 習近平就去咗拉薩？〉. 《法國國際廣播電台》. 原著喺2021-07-23歸檔. 喺2021-07-27搵到.
3. ↑  中時電子報 (2015年10月19號). 〈衛生不佳 慶豐包子分店停業〉. 《中時電子報》 (中國中文). 原先內容歸檔喺2015-10-23. 喺2018-10-21搵到.
4. ↑  〈媒體回顧習近平食包子事件喺社交傳播過程〉. 《東南快報》. 2014年1月4號. 原先內容歸檔喺2014年1月7號. 喺2019年2月25號搵到 –透過大公網.
5. ↑  〈太像習近平？ 「小熊維尼」慘遭「河蟹」〉. 《香港01》 (香港中文). 2017-07-17. 喺2020-02-03搵到.
6. ↑  〈【眾人繪「崇禎上吊圖」 催習近平煤山自盡】〉. 《香港同人．HKDoujin》 (香港中文). 2019-09-26. 喺2020-02-03搵到.
7. ↑  〈中國網友穿「習禁評」嗆聲 影片上傳後被失蹤了...〉. 自由時報. 2018-11-12.
8. ↑  習大大有了新綽號 中國網民賜名"袁二"
**第13936號行政命令**（英文：**Executive Order 13936**），又叫**香港正常化總統行政命令**（英文：**The President's Executive Order on Hong Kong Normalization**），係指喺2020年7月14號由美國總統當勞侵簽署嘅行政命令。之後喺8月7號，美國財政部根據命令宣佈對十一個損害香港自治嘅官員實施制裁。

依據制裁嘅要求，被制裁嘅高官在美資產唔論係直接或間接持有，只要超過一半嘅權益都會被凍結，仲要需向財政部下屬嘅外國資產控制辦公室（OFAC）報告。另外除非美國當局嘅許可，否則任何當地嘅機構都唔可以同被制裁人有業務嘅往來，唔可以向對方提供資金、貨品或服務。

制裁名單
----

| 次序 | 姓名 | 職銜 |
| --- | --- | --- |
| 01 | 林鄭月娥 | 香港行政長官 |
| 02 | 鄧炳強 | 香港警務處處長 |
| 03 | 盧偉聰 | 香港警務處前處長 |
| 04 | 李家超 | 香港保安局局長 |
| 05 | 鄭若驊 | 香港律政司司長 |
| 06 | 曾國衞 | 香港政制及內地事務局局長 |
| 07 | 夏寶龍 | 港澳辦主任 |
| 08 | 張曉明 | 港澳辦副主任 |
| 09 | 駱惠寧 | 香港中聯辦主任 |
| 10 | 鄭雁雄 | 香港維護國家安全公署署長 |
| 11 | 陳國基 | 香港維護國家安全委員會秘書長 |

制裁原因
----

美國政府認為制裁名單入面嘅官員損害緊香港自治同埋香港人嘅言論自由同集會自由，又點名批評名單頭號人物嘅林鄭月娥喺2019年試圖通過《逃犯條例修訂草案》，同埋2020年推動《香港國安法》立法入面扮演住關鍵嘅角色。

反應
--

香港特區政府第二日發表聲明，話美國今次所謂嘅「制裁」係「卑劣」同「無恥」，又批評美方公開官員個人資料係「國家級認可」嘅「起底」。

中華人民共和國外交部喺8月10號嘅例行記者會上面，批評美國嘅行徑係「公然插手香港事務，粗暴干涉中國內政，嚴重違反國際法同國際關係基本準則」，對呢單嘢「堅決反對」同埋「強烈譴責」，同時宣佈搞「反制措施」，對喺「涉港問題上表現惡劣」嘅美國11名政治人物實施制裁，不過就未講清楚具體嘅制裁內容。

睇埋
--

* 《香港人權與民主法案》（*Hong Kong Human Rights and Democracy Act*）
* 《香港自治法案》（*Hong Kong Autonomy Act*）

參考
--

1. ↑  美國宣佈制裁11名中港官員，林鄭月娥首當其衝
2. ↑  特區政府指美國所謂制裁卑劣無恥
3. ↑  中方即日起對涉港問題表現惡劣美國參眾議員等實施制裁

出面網頁
----

* Treasury Sanctions Individuals for Undermining Hong Kong’s Autonomy
「Phone」跳轉嚟呢度。要睇語言學嘅語音，請去【**Phone (語言學)** 】。

傳統嘅撥號電話
**電話**（舊譯名：**德律風**、**國家萬里傳音**、**電器傳聲器機**）係通訊機器，借電波傳送聲音。

二零零二年六月十五號，美國國會決立第二百六十九號議案，確認電話發明人係**安東尼奧穆斯**（Antonio Meucci），1860年佢喺紐約嘅意大利文報紙上展示與及講解世上第一部電話。雖則花旗鬼**庇路**（Alexander Graham Bell）其後都聲稱發明電話，不過就遲咗小小，之但係勝在有功於推廣電話。

另外，同貝爾同期發展電磁傳聲電話嘅，重有另一個美國人**艾利沙奇勒**，同埋發明人**愛迪生**（Thomas Alva Edison），貝爾早其他兩人少少申請到專利，所以發明權歸佢。

電話技術，日新月異，唔使安死一笪地方先用到，而家幾乎人人都有部電話，唔使線拉住，細到隨身袋住，此爲手提電話，又叫做手機；可以上網嘅，叫做智能手機。

有關電話嘅Unicode字符
--------------

電話嘅Unicode字符包括：

* U+2121 ℡ telephone sign
* U+260E ☎ black telephone
* U+260F ☏ white telephone
* U+2706 ✆ telephone location sign
* U+1F4DE 📞 telephone receiver

圖片
--

* Touch Tone® 電話Touch Tone® 電話
* Graham Bell原電話複品，展於巴黎Musée des Arts et MétiersGraham Bell原電話複品，展於巴黎*Musée des Arts et Métiers*
* 1896 電話 (瑞典)1896 電話 (瑞典)
* 手提電話手提電話
* 智能電話智能電話

備註
--

1. ↑  香港故事 (第20輯) - 民間博物館，第八集 - 舊電話時代，RTHK
2. ↑  《華字日報》，1895年
半山區住宅群
**半山區**係香港嘅一個高尚住宅區，係太平山山頂同中環之間，居民多數屬中產階級；鄰近中環銀行辦公室商業中心區，交通好方便。

地理位置
----

具體定義，半山區東由灣仔區同中西區嘅邊界開始、西至薄扶林道以東、南至薄扶林郊野公園以北、北至皇后大道以南。大概由1990年代開始，有地產行業相關嘅公司將半山區連同薄扶林嘅豪宅區叫「西半山」、中環金鐘嘅豪宅區叫「中半山」、跑馬地同渣甸山等地區叫做「東半山」、寶馬山同柏架山嘅豪宅叫做「北半山」，但係呢啲並唔係官方名，只係稱號或者將範圍縮細。而市民大眾日常普遍講半山區，都係指呢個地段。

特色
--

喺以前，主要都係外國移民住半山區，本地人係少數。

半山區擁有濃厚嘅殖民地色彩。例如有唔少歷史特色嘅校舍，例如香港大學。重有，半山區有一啲以香港總督命名嘅街道，例如般咸道同堅尼地道。

著名地點、街道同建築物
-----------

### 地點

* 姻緣石
* 馬己仙峽

### 主要街道

* 干德道
* 堅道
* 般咸道
* 羅便臣道
* 旭龢道
* 紅棉路
* 花園道
* 馬己仙峽道
* 堅尼地道
* 梅道
* 麥當勞道
* 寶雲道

### 建築物

* 香港大學
* 山頂纜車站
* 中環至半山自動扶手電梯
* 忠靈塔
* 明愛徐誠斌學院
* 舊英童學校
* 孫中山紀念館 (香港)

睇下
--

* 中西區
* 太平山
**楊昊**（粵拼：joeng4 hou6，簡化字：**杨昊**，彝文：**ꀴꉢꉔ**；1998年2月3號—）係一位中國國家隊嘅跳水運動員，雲南省紅河哈尼族彝族自治州石屏縣人。佢曾經喺2014年嘅南京青奧會嗰度攞過冠軍。

生平
--

楊昊喺1998年喺雲南省紅河哈尼族彝族自治州嘅一個山旮旯嘅地區出世。喺佢2歲半嗰陣（2000年8月中旬）就識用兩隻手嚟喺兩個梳化之間撐出個身體平衡。甚至喺2003年8月，佢同表哥去咗陝西省西安市嘅跳水游泳業餘隊嗰度參加選拔，結果俾教練睇啱咗。嗰時雖然佢重未掂過水碰過水，但係教練說佢身體嘅條件簡直係條正嘢，所以就入咗去參加跳水。之後佢嘥咗好多時間同努力嚟證明咗嗰時教練係點諗嘅。到咗2007年9月，嗰時楊昊重係第一次出去國外參加國際大賽，點知一嘢就攞咗冠軍返嚟。甚至喺2008年同2009年嘅全國少兒跳水盃嗰度攞埋冠軍。

喺2010年底，楊昊就入咗北京嗰邊參加咗成1個月嘅集訓，嗰時諗唔到佢做緊集訓嗰陣，佢啲跳水動作俾中國國家跳水領隊主教練周繼紅睇啱咗，甚至連中國國家嘅跳水隊都入埋，嗰時佢先至12歲。由於佢入咗國家隊，所以佢就開始喺國際賽場入面繼續出現。之後喺2012年嘅世界跳水青年錦標同埋2013年、2014年嘅國際泳聯跳水大獎賽入面都攞埋冠軍返嚟。甚至連南京青奧會嘅男子3米板冠軍都唔放過。

攞過嘅獎
----

| 世界青年跳水錦標 |
| --- |
| **冠軍** | 2012年世界青年跳水錦標 | 男子1米板B組 |
| 國際泳聯跳水大獎賽 |
| **冠軍** | 2013年國際泳聯跳水大獎賽 | 男子雙人10米跳台 |
| **冠軍** | 2014年國際泳聯跳水大獎賽 | 男子雙人10米跳台 |
| 夏季青年奧運會 |
| **冠軍** | 2014年夏季青年奧運會 | 男子3米板 |

註
-

1. ↑  16岁杨昊三天拿两金 比肩田亮秦凯指日可待 互聯網檔案館嘅歸檔，歸檔日期2016年3月5號，. 中国网 体育频道 （2014-08-27）
2. 1 2  南京青奥会三米板十米台 田师弟杨昊连续夺金牌 互聯網檔案館嘅歸檔，歸檔日期2016年3月6號，. 大河网 （2014-08-27）
3. ↑  陕西16岁小将杨昊夺南京青奥会男子3米板冠军[*失咗效嘅鏈*] 腾讯大秦网
**自由主義**（英文：Liberalism）係一種思想流派，存在喺政治、經濟等領域。喺政治同社會生活方面，佢主張通過法律賦予嘅權利系統令個人自由最大化；喺經濟領域，佢主張喺一定嘅框架裏面令到經濟同埋商業自由競爭最大化。

自由主義嘅基本信條係：

* 所有人喺法律面前都享有平等嘅權利。
* 唔係依法律規定，任何人都唔可以俾人剝奪生命或者財產。
* 個人自由唔可以隨便縮減。
* 政府跟住人民嘅意願行事。（睇下民主）

自由主義喺18世紀嘅歐洲產生，可以喺哲學家約翰洛克及法國啟蒙運動思想家嘅巨著之中睇到。當時歐洲社會嘅意識形態畀咗君主、貴族、教會等特權，而自由主義係為咗抗爭呢種意識形態而興起。後來，自由主義亦都係集權主義嘅對立者，集權主義包括社會主義同埋法西斯主義。

18世紀末以嚟，自由主義同埋民族主義一道，深深咁刻劃咗西方文明。自由民主同有競爭嘅多黨政治，喺坎坷嘅歷程後，已經散佈到世界嘅很多地方。自由主義嘅原則，譬如言論自由、宗教自由，而家成為咗好多國家嘅憲法同聯合國憲章、歐盟憲法所明確規定嘅崇高原則。

概念
--

自由主義嘅西班牙語「Liberales」最早出現喺1812年嘅西班牙，當時西班牙自由黨用呢個詞嚟標榜佢哋促進立憲政府嘅決心。1816年英國嘅托利黨人首先用帶有蔑視嘅口吻用「自由主義」一詞嚟貶低對手。1822年，英國文學家同詩人拜倫同埋雪萊等創辦咗《自由主義》雜誌，但係影響好細。直到19世紀三十年代，「自由主義」先至俾人廣泛應用。雖然「自由主義」一詞直到19世紀初先至出現，到19世紀將近中葉先至俾公眾廣泛接納，但係自由主義作為一種人類思想同埋理論，就有更長嘅歷史。

哈耶克喺為意大利《新世紀百科全書》寫嘅「自由主義」詞條裏面，開門見山咁指出：「自由主義一詞係喺以各種不同嘅含義使用著，而呢啲含義，除咗描述它對新觀念嘅開放性之外，幾乎冇任何相似之處。喺呢啲新觀念裏面，包含住一啲同自由主義喺19世紀同埋20世紀初所表示嘅本來含義截然相反嘅嘢」。說明「自由主義」實際上並唔係一種單一嘅一成不變嘅思想，亦唔係一種可以精確定義嘅理論。但哈耶克嘅呢段話裏面，明確咁指出咗自由主義嘅一個根本原則：「對新觀念嘅開放性」，亦即係對新觀念嘅寬容態度。

中國現在嘅自由主義學者朱學勤就定義道：「『自由主義』首先係一種學理，然後係一種現實要求。它嘅哲學觀係經驗主義，同先驗主義相對而立；佢嘅歷史觀係試錯演進理論，同各種形式嘅歷史決定論相對而立；佢嘅變革觀係漸進主義嘅擴展演化，同激進主義嘅人為建構相對而立。佢喺經濟上要求市場機制，同計劃體制相對而立；佢喺政治上要求代議民主制同埋憲政法治，既反對個人或少數人專制，亦反對多數人以「公」嘅名義實行群眾專政；喺倫理上它要求保障個人價值，認為各種價值化約到最後，個人唔可以化約、唔可以被犧牲為任何抽象目的嘅工具。」咁樣表現咗中國一啲學者對自由主義嘅認定。

約翰·格雷就對自由主義有比較簡單嘅解釋。佢認為自由主義傳統嘅基本特點係：個人主義、平等主義、普遍主義、改良主義，而其落實就包括保障消極意義下嘅個人自由、私有財產、市場經濟、代議制政府。

大衛·斯匹茲喺佢臨終之前，幫自由派人士寫低咗「信條」，更能反映一個自由主義者嘅理想：

1. 尊崇自由多過其他價值，就算係超過平等同埋正義。
2. 尊重「人」而唔係尊重「財產」；但係又唔能夠忽略財產喺促進人類福祉上嘅積極角色。
3. 唔好信任權力，就算權力出自多數都係咁話。
4. 唔好相信權威。
5. 要寬容。
6. 堅信民主政治。
7. 尊重真理同埋理性。
8. 接受變革嘅必然性。
9. 唔好以妥協為恥。
10. 最重要嘅係，要保持批判精神。

歷史淵源
----

有啲學者將自由主義追溯到古希臘時期。比如話有學者認為蘇格拉底係自由主義嘅鼻祖，因為佢一貫秉承理性主義，以懷疑精神不斷反省批判未經檢驗嘅概念同信仰，最後重以身殉道，成為捍衛個人思想自由唔俾人侵犯嘅典範。而另有學者就認為，德謨克利特首創咗原子論同埋政府契約論，安提芬就以知識份子嘅良知對民俗習慣進行批判，普羅塔哥拉就發現咗實用主義，經驗主義同埋價值多元主義等現代自由主義嘅核心價值，佢哋先至係古典自由主義嘅代表。

但絕大多數學者就認為自由主義發源於近代經歷咗光榮革命後嘅英國。洛克就係自由主義嘅鼻祖。洛克率先提出咗自由主義嘅主要原則，例如社會契約論，人嘅自然權利論（又稱作天賦權利），重喺呢個理論引伸出人嘅生存權利，自由權利，私有財產嘅擁有權利（財產權），同時重提出咗現代三權分立原則嘅雛形。呢啲思想都構成咗後代自由主義嘅根本原則。

喺洛克之前，另外一啲思想家就為自由主義嘅其他原則提供咗思想源泉。譬如話，英國嘅霍布斯提出嘅個人主義，荷蘭史賓諾沙嘅理性主義同埋對個人自由嘅擴展。呢啲思想家雖然唔能夠當係「自由主義」者，但卻係自由主義嘅先驅。

19世紀嘅自由主義
---------

1776年北美殖民地嘅《獨立宣言》同埋1789年嘅《美利堅合眾國憲法》同佢嘅修正案（權力法案），首先喺建國綱領裏面體現咗自由主義嘅原則。而喺法國大革命期間誕生嘅《人權宣言》，就進一步闡明咗對自由主義嘅追求。隨住法國大革命嘅發展，《人權宣言》將自由主義嘅思想，由英美，普及到咗歐洲大陸，並由此逐漸形成咗同英美自由主義相區別嘅歐陸自由主義。到咗19世紀之後，自由主義喺北美同埋歐洲逐漸迎嚟咗自己嘅黃金時期。

20世紀嘅自由主義
---------

到咗20世紀，自由主義逐漸俾社會民主主義取代，但係自由主義重係有一定嘅支持基礎。1980年代多咗一種叫新自由主義，係由自由主義同保守主義發展出來。

各種自由主義流派同埋自由主義嘅不同解釋
-------------------

中國自由主義嘅發展
---------

中國自由主義嘅代表人物，有胡適、張君勱、傅斯年、殷海光、顧准、李慎之、李敖、羅永浩等人。但係有啲人並唔同意呢啲其中部分自我宣稱為自由主義者嘅人真正理解「自由主義」嘅精神要義。

偽自由主義
-----

所謂偽自由主義，係指嗰啲根本違背自由主義精神但又話自己係「自由主義者」所謂嘅自由主義。比如一個專制嘅當權者「自由」咁處置事情而置法律於不顧，又或者一個人為咗一己嘅私利「自由」咁發表言論但係就故意歪曲事實，又或者一個自稱「自由主義者」嘅人但又唔尊重人哋嘅自由，呢種自由主義就係偽自由主義。

自由主義，呢度嘅自由（Liberty）有佢嘅價值取向，佢源於對「人」嘅尊重、對「自然準則」嘅尊重。中國現代人文主義嘅先驅劉伯明曾經講過：「蓋所謂自由之心，實古今新理發現必要之條件也。」，但同時「惟負責而後有真正的自由」。

相關理論同埋思想
--------

* 自由
* 自由民主
* 新自由主義
* 保守主義
* 社會主義
* 民族主義
* 市場經濟

連出去
---

* 哈耶克對自由主義的定義
* 斯坦福哲學百科全書對自由主義的定義
* 中國大百科全書政治卷吳春華的定義
**達里奧奧爾蒂斯**（伊瓦格，1968年9月12號—）係一位現實主義嘅哥倫比亞藝術家，署名嘅當代作品定喺經典主題既基礎上。佢係響拉丁美洲嘅當代敘述藝術嘅文藝復興時期嘅領導人物。

呢位自學成才嘅藝術家喺近15年間，佢已經喺20幾個國家度舉辦個人畫展，好似意大利，法國，奧地利，斯洛伐克，美國，阿根廷，厄瓜多爾，中國，韓國同埋哥倫比亞。

由1990年到1991年，佢係豪爾赫爾赫塔德奧洛薩諾大學研究歷史同埋藝術欣賞，同胡安卡洛斯康圖藝術評論家學習現代藝術同出席係路易斯安赫爾阿朗戈圖書館舉辦既國際藝術課上。佢係巴黎獲得左第二屆世界藝術獎（1990年）同埋第十一屆在佛羅倫薩意大利視覺藝術獎等（1996年）。仲有係國內獲得好幾次獎。

「佢既繪畫形式既意義在於複雜既情感空間同埋一個物理過程，令人憂慮，並同時係度說服佢地既真實。據邁阿密冰霜藝術博物館領導，卡羅爾達米安藝術評論家所講。
最近由日本磐城藝術博物館主任助理佐佐木義治所寫：「奧爾蒂斯既繪畫可以話係當代既巴洛克式，構成左偉大同強大既主題，另外，隱藏住戲劇性色，調協住現代既傳統藝術既隱私同厚顏表現。反映左對好萊塢同作案固體經典既浮華，我唔相信佢係響呢個國家所創造既。」

佢既作品比洛杉磯既加利福尼亞州既拉美藝術博物館收藏，包括斯洛伐克布拉迪斯拉發總統府，意大利既阿巴諾溫泉公民博物館，麥德林的安蒂奧基亞省博物館，昆卡的現代藝術博物館，厄瓜多爾既瓜亞基爾當代藝術博物館同埋波哥大既當代藝術博物館等。

從2003年至2007年佢創立左托利馬省藝術博物館。佢係托利馬歷史學會會員。如今達里奧奧爾蒂斯係波哥大和紐約分享佢既時間。

自從2007年以黎，係亞洲共舉辦左15個展覽會，其中一啲係同拉丁美洲既大師費爾南多博特羅和伊格納西奧伊圖里亞一齊參展既。

2000年之後既個人展會
------------

### 2000年

* 阿巴諾溫泉，公民博物館
* 魏特拉，2000年ARS魏特拉，魏特拉城堡

### 2001年

* 維也納，Kulturalzentrum天使

### 2002年

* 波哥大，2002年聖誕郵票 羽毛畫廊

### 2003年

* 波哥大， 阿爾弗雷德威德畫廊
* 維也納Kulturzentrum天使
* 布拉迪斯拉發，斯洛伐克Sala Terenna總統府

### 2006年

* 波哥大，世界畫廊
* 波哥大，ArtBo 2006年，世界畫廊

### 2007年

* 加拉加斯，FIA07拉美藝術博覽會，世界畫廊

### 2008年

* 伊瓦格，托利馬美術博物館
* 內瓦，威拉當代藝術世界博物館
* 聖瑪爾塔，玻利瓦爾當代藝術博物館
* 卡塔赫納，聖多明各修道院

### 2009年

* 昆卡，現代藝術博物館
* 基多，CCM大都會文化中心
* 瓜亞基爾當代藝術與人類學博物館

### 2010年

* 布宜諾斯艾利斯，美因茨博物館
* 羅爾達尼約，拉約博物館
* 波哥大，世界畫廊
* 漢城，辦蒂特拉索畫廊
* 鄭州，觀想畫廊
半人馬座V766同埋佢粒伴星嘅假想圖
**半人馬座V766**（**V766 Cen**，又叫**HD 119796**或**HR 5171**）係一粒喺半人馬座嘅黃特超巨星。佢嘅恒星光譜可以變，分做G8Ia+同埋K3Ia+之間，佢嘅光亮度有唔規則嘅變動。佢有一粒遠過佢好多嘅B型伴星，同埋一粒好近嘅低溫伴星。半人馬座V766距離地球3,600秒差距，係截至2014年3月已經搵到嘅最大嘅黃特超巨星。佢咁大嘅體積好有可能係同佢近尐嘅伴星有物質交換造成嘅。

呢一類恒星喺太陽嘅40倍大細左右開始，演化做紅特超巨星，到依家剩底嘅外層物質用一系列強烈嘅爆炸向外散開，同時恒星繼續升熱。佢有可能會變做藍超巨星或者高光度藍變星，之後愈嚟愈暗，並且喺做晏期沃爾夫-拉葉星之前做超新星爆炸。

半人馬座V766好光，有高質量，並且同伴星有質量交換，屬於好罕見嘅一類恒星。因為咁科學家喺2014年之前並冇深入研究佢。歐洲南天文台（ESO）嘅甚大望遠鏡干涉儀（VLTI）睇到佢，並發現佢係已經發現嘅最大嘅黃特超巨星，亦都係最大嘅10粒恒星之一。根據估計，呢粒恒星嘅半徑喺太陽嘅1300倍以上，佢其中一粒伴星甚至掂到主星運行。

嚟自法國尼斯蔚藍海岸天文台嘅一組國際觀測團隊發現半人馬座V766比預期大好多：佢比紅巨星參宿四大50%，比太陽光多100萬倍。

半人馬座V766喺觀測期間體積有增大嘅現象，佢係體型會隨住溫度變化嘅恒星之一：佢體積越大，溫度就越低。

天文學家喺研究咗好多個天文台畀嘅數據之後，判斷呢粒恒星屬於一個食聯星系統，其中細尐嘅伴星每1300日圍繞主星公轉一個禮拜。

* 半人馬座V766附近嘅天域半人馬座V766附近嘅天域

參考
--

1. 1 2 3 4  Chesneau, O.; Meilland, A.; Chapellier, E.; Millour, F.; Van Genderen, A. M.; Nazé, Y.; Smith, N.; Spang, A.; Smoker, J. V.; Dessart, L.; Kanaan, S.; Bendjoya, Ph.; Feast, M. W.; Groh, J. H.; Lobel, A.; Nardetto, N.; Otero, S.; Oudmaijer, R. D.; Tekola, A. G.; Whitelock, P. A.; Arcos, C.; Curé, M.; Vanzi, L. (2014). "The yellow hypergiant HR 5171 A: Resolving a massive interacting binary in the common envelope phase". arXiv:1401.2628v2 [astro-ph.SR].
2. ↑  "ESO's Very Large Telescope spots largest yellow hypergiant star". Astronomy Magazine. 2014-03-12. 喺2014-03-15搵到.
座標: 22°26′45.97″N 114°09′11″E﻿ / ﻿22.4461028°N 114.15306°E﻿ / 22.4461028; 114.15306

半春園入口
**半春園**（粵拼：bun3 ceon1 jyun4；英文：**Pun Chun Yuen**），全名**香海蓮社半春園**，香港一佛寺，位處新界大埔西面山地，石鼓壟後山。半春園佔地二百萬餘呎，大埔寺院最大，當中山潤流水，建作蓮池，水流終入石鼓壟。二十世紀三十年代初由黃筱煒興建，內裏**黃筱煒故居**，列入香港二級歷史建築，而**大雄寶殿**、**德煒堂**同**玻璃屋**皆列入香港三級歷史建築。

半春園亦化作灺名，旁有半春園路，駁通石蓮路，石蓮路一頭去石鼓壟入大埔墟，另一頭去蓮坳。半春園並無公共交通，若非坐私家車或的士，多數由太和火車站，經石蓮路上山。吐露港公路天橋，橫跨半春園一端。

名
-

半春園開山祖，黃筱煒居士，早年定期同兩名知己，往園半日遊，交流佛學及誦經膜拜，「半春」二字，內含「三人半日」之意。

史
-

二十世紀三十年代初，黃筱煒居士，立半春園。塊地原係家族所有。

黃筱煒又名黃德煒，在港經營永利威酒莊，主要生產五加皮酒及玫瑰露酒，行銷海外。黃潛心學佛，遠赴上海皈依印光法師門下。一九二八年蒲崗村組織**哆哆佛學社**。二十世紀三十年代，購入半春園現址。一九五三年，黃筱煒遷哆哆佛學社移入半春園，以作道場。增設園林山景，及多間殿堂，當中大雄寶殿，供奉西方大聖三佛，運自江蘇。殿前一對銅麒麟司閣，及部分亭臺樓閣，至今保持原貌。

一九六七年，黃筱煒遺孀黃羅少珍，交半春園畀香海蓮社接管，而香海蓮社一九三三年立，曾璧山、李公達、周佛慧等人發起。因此，半春園改名香海蓮社半春園，並且重修大雄寶殿香蓮花池，並先後增建地藏殿、觀音殿、藏經閣同思親堂等。

* 黃筱煒故居黃筱煒故居
* 大雄寶殿大雄寶殿
* 德煒堂德煒堂
* 玻璃屋玻璃屋

* 半春園舊牌坊半春園舊牌坊
* 已封閉的舊入口已封閉的舊入口

攷
-

* 《大埔傳統與文物》，廖迪生、張兆和、黃永豪、蕭麗娟 主編，大埔區議會 出版，ISBN 978-988-17802-1-8

出面網頁
----

* 香海蓮社半春園
|  |  |  |  |
| --- | --- | --- | --- |
| 

|  |  |  |
| --- | --- | --- |
|  | 長青邨 |  |

 |
| 
長青邨雙塔型樓 |
| 地區 | 葵青區 |
| 類型 | 租住屋邨 |
| 入伙年期 | 1977年-1983年 |
| 樓宇座數 | 8 |
| 單位數目 | 4907 |
| 面積呎數 | 229 - 591 呎(ft²) |
| 伙數 | 4731 |
| 居民 | 16423 |
| 網站 | 無 |

長青邨青葵樓，屬舊長型
**長青邨**（Cheung Ching Estate）係香港青衣島上第一條公共屋邨。佢響島上東面山上，1974年開始興建，1977年入伙。長青邨係甲型公屋。屋邨辦事處設響青槐樓，現由宜居物業管理有限公司負責屋邨管理。

長青邨當初係青衣新區公共屋邨第一期，其後二三四五期，則命名為長康邨，同長青邨分開管理。

長青邨地方行政上歸入葵青區。

地理
--

長青邨響青衣島東岸山上，東望葵涌青洲以及葵涌貨櫃碼頭同醉酒灣，同對岸隔個藍巴勒海峽。有青衣大橋同葵青橋駁去對岸。

由於響山上，八棟樓高低位置差異好大，佈置比較分散，可分成三個部份。一係南面山腰，原本係一個細啲山頭，高268呎。二係中間山頂，高約莫三百幾呎。三係北部山谷，高約二百呎樓下。

長青邨有四條路圍住，東北有青衣鄉事會路，東南有青衣路，西面係青康路，北面係涌美路。邨西北係長康邨，兩條邨係隔籬鄰舍。

長青邨山石堅而硬，全部係花崗岩。開山闢路都以爆破方法，全邨到處可見爆石而成嘅峭壁。

史
-

未有長青邨之時，因為係山頭，未見經傳有人於此定居。長青邨南面山腳，近海之處，係一個叫大灣嘅地方，有村民居住。而西面有細山一谷，亦有同名村落，有人定居。而北面山谷個位，有名下高灘，相信都有過村落。

山上曾經有過墓，建於大明。及後其後人聞得香港政府會開山發展，急忙遷葬墓穴於他處。

1960年代，香港政府，將原本響港島同九龍市區嘅重工業，遷入青衣島南部同西部。其中將長青邨現址南面大灣填海，填地做油庫。同時間，島上幾間大商家同政府達成協議，由商家夾錢起橋，起好之後交畀香港政府。香港政府亦計劃將荃灣衞星城市範圍，擴大到青衣島。打算第一步由大橋起，起公共屋邨。

1974年，青衣大橋落成。隨即起長青邨，由1977年到1979年，一共起咗七座。落成時間順住南向北。

首先落成一批係南面山腰三棟，即係**青槐樓**，**青榕樓**，同**青葵樓**，全部1977年入伙。響青葵樓同青榕樓之間，重有長青邨商場，包括街市同停車場。

青槐樓早年設有派出所，有警察駐守。而青槐樓側邊嘅露天停車場，亦長青邨第一個巴士站兼巴士總站。

跟住落成係山頂兩座，即係**青松樓**同**青柏樓**，都係1977年落成。除咗樓同商場，同時間重有四邑商工總會嘅陳黎繡珍紀念學校同埋顯主女修會嘅郭怡雅神父紀念學校。

北部山谷一帶，**青梅樓**喺1978年入伙，而**青楊樓**則響1979年入伙。同期間另有衞理信小學同佛敎葉紀南中學。

由於長青邨擴展到七座樓，長青巴士總站亦青槐樓，向北搬到青康路現址。而南面三座，響長青邨商場外，另設巴士站。

為咗配合青衣塘填海，原本塘上嘅水上人，香港政府要諗辦法安置。最後房屋署響青葵樓側邊，起多棟**青桃樓**。

由於青衣新區多咗咁多人，政府亦安排志願機構建立社區服務。首先，香港基督敎女青年會，1980年左右，響青榕樓地下建立**青衣社會服務處**，而之後香港小童羣益會，亦響青葵樓二字樓建立**長青兒童中心**同埋**長青兒童圖書館**。而幼兒服務，有四字樓嘅**青葵幼稚園**同三字樓，香港挪威信義會嘅**長青托兒所**。

而巴士總站則邊，長青社區中心，亦響1985年左右落成。主要搬入有香港基督敎女青年會，長青幼稚園同埋長青社會服務處，下設圖書館同自修室。

樓
-

長青邨有八棟樓，當中七棟係1970年代嘅樓，唯獨青桃樓係1980年。長青邨樓按青字加樹名而名。

青槐樓，青榕樓，青松樓，青柏樓，青梅樓同青楊樓，全部係雙塔型。而青葵樓同青桃樓，都係舊長型，外牆鋪有紙皮石。

雙塔型樓，分成兩四方型通心塔，中間有電梯大堂相連。一邊廿四層，一邊廿二層。

按地勢高低，分成上四座同下四座。下四座把南部嘅樓，最初只有青槐，青榕，同青葵，叫下三座。後尾加入青桃，叫下四座。而上四座指青松，青柏，青梅，同青楊。

出面網站
----

* 房屋署長青邨資料
* 荃葵青社區及交通網
* 荃葵青交通總站巡禮 - 長青
長髀游水褲
 **長髀游水褲**（粵拼：coeng4 bei2 jau4 seoi2 fu3）
（英文：**Legskin**），又嗌**長髀泳褲**coeng4 bei2 wing6 fu3、**九分泳褲**gau2 fan1 wing6 fu3，係種喺游水、海灘活動或泳裝騷入面着嘅一種泳裝，屬唔著上身，凈遮嗮成條髀但唔扱腳板底嘅泳褲。雖然佢同內搭褲好相似，但凈限男仔着。大多數嘅長腳游水褲都係由高科技嘅氨綸材料整，原理係用嚟提高游水速度同降低水下阻力。重有佢可以配合游水用嘅上身裝形成分體版嘅全身游水裝。

呢種泳褲最先喺2000年奧運嘅游水比賽出現。雖然2010年國際泳協出臺一系列政策嚟打擊「大規模打破世界紀錄」同埋「冠軍幾乎包攬」嘅唔公平比賽現象，重喺2012年5月開始收緊咗長髀游水褲喺大賽嘅使用限制，但佢嘅產品重喺市面上有得賣，尤其喺網絡購物比較多。

註同攷
---

註
1. ↑  分體版嘅全身游水裝包括咗長衫長褲版、短衫長褲版、背心長褲版等三隻版本組合，但都係清一色冇摦腳。

攷

1. ↑  "Hi-tech suits banned from January". *BBC Sport*. 31 July 2009. 喺7 May 2012搵到.

| * 睇
* 傾
* 改
游水裝備 |
| --- |
| 女仔嘅游水裝 | 一件頭 · 比堅尼 · 坦堅尼 · 單堅尼 · 布堅尼 |
| 男仔嘅游水裝 | 三角游水褲 · 四角游水褲 · 沙灘褲 · T字游水褲 · 長髀游水褲 |
| 男女都啱用嘅游水裝 | 鯊魚皮游水衫 · 全身游水裝 |
| 其它用具 | 游水氼鏡 · 游水帽 · 鼻夾 · 耳塞 · 面堅尼 · 氼水氼鏡 |
| 訓練裝備 | 游水泡 · 浮板 · 游水拳套 · 救生膊圈 · 游水腳蹼 · 摦手板 · 游水腳夾 |
**第11屆法國總統共和黨提名初選**響2016年11月20號同27號舉行。

今次係法國保守黨派第一次就總統候選人提名舉行初選，投票率去到七成，法國中間偏右共和黨總統候選人提名第一輪投票由曾經做過總理嘅菲永以黑馬大幅領先，佢將會同前總理朱佩躋身第二輪投票，爭奪出年總統大選入場券；原本係總統熱門人選之一嘅前總統薩爾科齊就認輸。

結果
--

### 第一輪投票

初步點票結果話，曾經響前總統薩爾科齊執政期間做過總理嘅菲永，就以黑馬攞到超過四成選票，大幅拋棄另外六個對手，佢原本響民意調查度落後，但近日響電視辯論度表現出色，令佢人氣急升。

至於一直係選前大熱嘅朱佩就以超過兩成選票排第二，由於冇參選人響第一輪投票攞到過半數，意味著菲永同朱佩將會響下個禮拜日第二輪投票嚟分輸贏，爭到出年春天總統大選嘅入場券。

分析
--

菲永同朱佩響稅務同退休年齡等議題上政治理念差唔多，不過菲永響難民問題上立場較朱佩強硬。佢提出以公投嚟決定係唔係接受歐盟提出嘅難民配額，朱佩就主張尊重宗教自由。由於執政左翼社會黨響現任總統奧朗德領導下民望插水，估計總統寶座會由共和黨嘅總統候選人同極右國民陣線主席瑪麗勒龐嚟爭。極右國民陣線主張反移民、反伊斯蘭同反建制。雖然數據話，政黨響之前大選票數唔高，顯示瑪麗勒龐贏出嘅機會唔大。但有分析認為，法國國內響恐襲陰霾下同反難民情緒升溫，加上英國脫歐公投同美國大選結果都反映民粹主義抬頭，呢啲反建制嘅票最終都可能會流向瑪麗勒龐。

後續
--

### 第一輪投票

原本希望用「民粹牌」捲土重來嘅薩爾科齊就落後朱佩幾個百分點，佢承認落敗，又認為菲永比較清楚法國面對緊嘅挑戰，表態支持對方出選總統。

睇埋
--

* 第11屆法國總統選舉

攷
-

1. 1 2 3 4 5 6  （繁體中文）〈法國共和黨候選人初選　前總理菲永得票最多〉. 《Now新聞》. 2016-11-21.`{{cite news}}`: CS1 maint: url-status (link)
**如心廣場**（粵拼：jyu4 sam1 gwong2 coeng4；英文：**NINA TOWER**／**TEDDY TOWER**）係香港荃灣一對地標摩天大廈，係全新界最高嘅樓。如心廣場有兩棟樓，矮嗰棟42層叫Nina Tower，高163.7米，係酒店來；高嗰棟80層叫Teddy Tower，高318.8米，其中30層係甲級寫字樓，淨返就係酒店。兩棟樓代表華懋集團老細龔如心（Nina），同佢個畀人綁架失蹤多年嘅老公王德輝（Teddy），中間有一條玻璃天橋連接，寓意夫妻手牽手永不分離。不過唔理高低，成個建築叫如心廣場，而英文就叫Nina Tower。棟樓喺2007年12月落成，但龔如心等唔到呢一日，就響2007年4月3號病死，睇唔到佢開張。

如心廣場塊地響楊屋道八號，荃灣市鎮地段353號，係填海填出來。成塊地面積有成21萬平方呎。起好之後，成棟嘢有成280萬平方呎。

史
-

其實如心廣場原本設計唔係噉。原本打算用80億港銀起108層高，有成520米，要高過吉隆坡雙子塔，會係世界至高嘅樓。外表金光閃閃，上面重諗埋掛We love Hong Kong。起嘅原因係華懋雖然係香港大地產商，不過起親多數都係新界中低價住宅樓，冇自己嘅地標。華懋趕住1997年前用嗮乙種換地權益書，所以就1993年用嗮佢來換荃灣呢塊地。加上見到信和集團同新鴻基地產夾分起嘅地標中環廣場，唔響中環都一樣咁掂，華懋都可以響荃灣有樣學樣，起個地標帶動周邊發展。不過呢個起世界至高地標嘅算盤打唔響，因為中英政府1991年好快就決定要響赤鱲角起新機場，而荃灣上空響正航道，香港政府1995年1月決定唔畀佢起咁高，最多只可以起324米。因為佢唔可以喺1996年起好樓，畀政府罰咗5.5億，向法庭上訴都係維持原判。最後1997年都係要設計過，拆開兩棟，好似而家噉，2000年2月政府先准佢起。

裏面
--

如心廣場底有巴士總站同其他公共交通，2000年已經起好。

出面網頁
----

* 官方網頁
* 荃灣如心廣場與新發展區近況
* 你所不知道的龔如心
| How to read a taxoboxHow to read a taxobox**夜鷺** |
| --- |
| 喺屯門公園影嘅夜鷺喺屯門公園影嘅夜鷺
 |
| 瀕危指標 |
| 最唔使理（Least Concern） (LC) |
| **物種分類** |
| 

|
|  |
|
|
| 界 | 動物界 |
|
|
|
|
|
| 門 | 脊索動物門 |
|
|
|
|
|
|
|
| 綱 | 鳥綱 |
|
|
|
|
|
| 目 | Ciconiiformes |
|
|
|
|
|
|
|
|
| 科 | 鷺科 |
|
|
|
|
|
| 屬 | *夜鷺屬* |
|
|
|
|
|
|
|
| 種 | ***N. nycticorax*** |
|

 |
|
| 二元學名 |
| ***Nycticorax nycticorax***Linnaeus, 1758 |
|
|
|
|
|
|
|
|
|
|
|
|
|
|
|

**夜鷺**（*Nycticorax nycticorax*）係一種中體型嘅鷺，亦都俾人叫做**灰窪子**、**夜窪子**、**星雁**、**暗光鳥**，係鷺科夜鷺屬嘅一種。但唔好俾個「夜」字呃咗，其實佢哋日夜都會活動。

特徵
--

印度嘅幼鳥，等沖涼
夜鷺公乸同型同色，成鳥身長約40厘米，頭頂、枕部上背為略帶金屬光澤嘅深藍灰色，上身其餘部分同雙翼為端莊嘅暗灰色，眉紋寬闊呈白色並同額前相連，下身為略帶乳黃色嘅白色。頭頂生有2到3條細長嘅白色蓑羽，喺深藍灰色上身嘅映襯下好醒目，呢2、3條蓑羽隨住頭部運動而搖擺得好好睇。虹膜血紅色，咀黑色，腳黃色。

幼鳥身長同成鳥差唔多，上身灰褐色，雜以唔長嘅棕色縱斑，翼上有星星點點分布嘅白色斑點，係由羽梢嘅白色端斑所形成嘅；下身近白色密布褐色細縱紋，咀黑色，腳黃綠色。

食乜
--

呢種雀鳥最鍾意岸邊，然後捉啲魚，青蛙，甲殼類等，有時會食一啲植物性食物。如果被嚇親會將食過落肚嘅食物吐出嚟，作為自衛。有啲國家，佢哋重會喺沙灘度排隊，等啲海龜仔孵出嚟走向海期間就逐隻捉嚟食。

分布
--

夜鷺係分布非常廣泛嘅一種雀鳥，分布遍及歐洲、亞洲，非洲，美洲等。喺中國嘅東北地區、華北、甘肅、四川、華中、長江流域等省區繁殖嗰啲屬夏候鳥，而喺長江以南省份嗰啲屬留鳥。

夜鷺常住喺近水邊嘅闊葉林度，活動同食嘢就喺濕地、河面度。佢哋就好似城市中嘅上班族咁樣早出晚歸往返休息地同食嘢地方之間，因為喺飛行過程中佢哋列隊而行，一時成「一」字，一時而成「人」字，所以經常被人當咗係「大雁」。

繁殖同保護
-----

夜鷺以集群繁殖，喺樹上築巢，常組成幾百隻雀一大群霸住一片樹林築巢，期間經常會有小白鷺、牛背鷺等走堆入去住，夜鷺築巢密度好大，甚至一棵樹以至一條枝椏上就聚集咗3、4個巢，夜鷺巢係由樹枝搭建而成，內部墊以柔軟嘅材料造成。每巢生3－8隻蛋，由父母一齊養育，每年6月－7月間可以見到幼鳥跟住父母離巢活動。

夜鷺數量好大，係常見嘅雀鳥，近年嚟中國各大城市都有夜鷺數量增加嘅報告，喺一啲地方甚至泛濫成災，因此有啲地方政府採取毀巢破蛋嘅方式嚟控制夜鷺嘅數量，究竟係咩因素導致夜鷺數量增加，背後有冇隱藏住其他環境因素改變嘅訊息，重需要進一步嘅研究。

相
-

* Adult in flight.Adult in flight.
* Immature in flight.Immature in flight.
* Immature acquiring adult plumage, India.Immature acquiring adult plumage, India.
* Close-up of juvenile, United States.Close-up of juvenile, United States.
* Juvenile, waiting for scraps at Marina, Key Biscayne, FL, United States.Juvenile, waiting for scraps at Marina, Key Biscayne, FL, United States.
* Adult on a tree branch, India.Adult on a tree branch, India.
* Adult, United StatesAdult, United States
* Lake Mckay, Downtown Ottawa CanadaLake Mckay, Downtown Ottawa Canada
*

參考
--

* 《香港及華南鳥類》

睇埋
--

* 香港鳥類

出面網頁
----

|  |  |
| --- | --- |
|  | 維基同享有多媒體嘅嘢： **Nycticorax nycticorax** |

* Image of juvenile
* Cornell Lab of Ornithology - Black-crowned Night-Heron Information
* USGS Patuxent Bird Identification InfoCenter - Black-crowned Night-Heron
* South Dakota Birds and Birding - Black-crowned Night-Heron Information and Photos
* eNature.com - Black-crowned Night-Heron
* Field Guide on Flickr
**第11屆法國總統社會黨提名初選**響2017年1月22號同29號舉行。

法國左翼執政社會黨總統初選首輪投票結束。初步點票結果話，前教育部長哈蒙同前總理瓦爾斯分別以三成六同三成一嘅得票率領先，兩個人將晉身29號舉行嘅第二輪投票，爭奪總統大選嘅入場券。

候選人
---

### 哈蒙

哈蒙響2014年出任教育部長，之後因為唔滿意奧朗德政府嘅經濟政策辭職。佢響民調入面一直落後被視為熱門嘅瓦爾斯同前產業創新部長蒙特布爾格，但佢響電視辯論到表現出色，支持度急升。佢承諾一旦贏出，會向所有大人每月發放750歐元援助。

後續
--

前教育部長哈蒙知道自己贏出初選之後，發表演說感謝支持者，話自己得票率領先前總理瓦爾斯，反映選民否定現屆政府嘅工作，希望得到改變。 

而得票率排第二嘅瓦爾斯會見支持者就強調自己先有能力響4月到5月舉行嘅大選入面擊敗其他對手。佢計劃贏出之後下調中產階層稅率，又會提升警力，加強國防工作，以應對恐怖襲擊。但瓦爾斯因為曾經強推勞工改革法案觸發大規模示威衝突，令佢支持度受到影響。

民意調查
----

哈蒙好大機會響29號舉行嘅第二輪投票贏出晉身總統大選，但由於而家社會黨支持度低迷，外界相信無論邊嗰攞到黨內提名出選，都會響首輪投票到淘汰。

睇埋
--

* 第11屆法國總統選舉

攷
-

1. 1 2 3 4 5 6  （繁體中文）法國社會黨總統初選　哈蒙及瓦爾斯勝出，now新聞，2017年1月23號。
**松仔園**（**Tsung Tsai Yuen**），香港一地，亦係一園，喺大埔滘嗰頭，係風景區，屬大埔滘自然護理區。地處大埔公路十三咪，喺大埔滘段。舊日香港政府設大埔滘植林區，種馬尾松甚多，因而叫松仔園。園內風景優美，舊日遊人甚多。

松仔園口，大埔公路處，有個大埔滘花園，有塊紀念碑，刻有怒水橋洪流肇禍記。

松仔園有**怒水橋**，俗稱**猛鬼橋**，皆因爲曾有怒水死人意外，引來傳說。而對上山坑**怒水坑**，亦同樣俗稱**猛鬼坑**。

怒水橋
---

怒水橋洪流肇禍記
《怒水橋洪流肇禍記》：「松仔園一地，山水清幽，郊遊者多趨之。一九五五年八月念八日，盛暑逼人，士女雲集，遊興方濃，洪流突至，趨避不及，葬身狅流者，男女長幼二十八人。勝地多險，其或然歟？都人士恐慘劇重演，特勒碑誌之，使後之來遊者，觸目警心而知所慎戒焉。遇難者姓名列下：吳灼明、張丁加、邱華佳、梁國權、魏淑蓮、謝焯華、張富星、徐煥興、歐德成、潘宏志、張志勇、馬仁志、莫作彬、林行根、梁寶珠、吳學強、周振興、李寶根、鄭棣華、金碧、麥煥勝、梁牛、王效全、李靜儀、梁錦全、黃麗卿、譚立民、梁海。一九五五年十一月吉旦立，大埔七約鄉公所全體委員仝立。」

交通
--

嗰處有松仔園命名嘅巴士站。
**電視節目**係喺電視台播出嘅節目，可以係電視台自己製作、製作公司製作或者買外地電視台節目嘅版權返嚟播。節目類型包括：新聞、劇集、娛樂、體育、教育等。一般嚟講，電視節目製作流程可以分為三個階段：前期製作、拍攝，以及後期製作。

製作團隊
----

* 製作人
* 編劇
* 導演
* 美術設計
* 燈光師
* 演員
* 攝影師
* 收音師
* 剪接師

前期製作
----

前期製作階段嘅主要工作係節目內容嘅構思、製作流程嘅規劃，以及拍攝所需要各項要件嘅準備，以確保構思能夠真正轉換成為真實嘅聲音同影像。

1. 節目內容構思
前期製作階段最初嘅任務就係節目內容嘅構思，小組每個成員諗出最想藉住由節目傳達出點樣嘅訊息，初步嘅構思需要係啲乜。

2. 企劃書撰寫
節目內容有咗初步構思之後，跟住每個小組就要召開企劃會議，撰寫出節目嘅企劃書，將節目嘅構思具體化。定出節目名、節目嘅對象、節目嘅長度、節目嘅宗旨或目標、節目嘅內容大綱、影視節目嘅類型、節目嘅製作方式、預計製作進度、節目嘅參與人員，以及製作嘅預算等。

3. 文字劇本同分鏡劇本嘅編寫
確認咗影視節目企劃書之後，就可將節目嘅內容大綱依照節目嘅類型態發展成詳細嘅文字劇本，撰寫出希望觀眾可以聽到同睇到嘅內容。喺文字劇本完成之後，可以進一步將劇本再轉化成分鏡劇本，安排節目嘅各樣畫面同聲音，並依照場地同鏡頭嘅唔同將內容加以分類。分鏡劇本應該盡量精確詳細，以便令到每個參與人員能夠順利完成事前嘅準備同拍攝工作。

4. 各項拍攝工作嘅準備
喺完成劇本之後，另一項重要嘅工作係根據劇本內容，決定合適嘅演員，並依照劇情需要，去搵或佈置需要嘅場景，準備並設計需要嘅道具同服裝。

拍攝
--

拍攝階段係節目真正進行拍攝、錄製嘅過程。呢個階段嘅工作包括實際進入拍攝現場，進行各種型態嘅演出同拍攝，並錄製節目需要嘅所有畫面同聲音。喺製作節目嘅時候主要係由導演指揮現場，每項技術人員合作發揮佢哋嘅專業質素，例如美術設計協助佈景同道具嘅設置同調整，燈光師配合劇情架設合適嘅燈光效果，攝影師接按照導演嘅指示盡力捕捉最適當嘅畫面，收音師需要隨時留意每位演員嘅音量以錄製完美嘅現場聲音等等。

後期製作
----

1. 剪接
拍攝完成之後，已經錄製好所有需要嘅畫面同聲音，但喺呢啲錄製好嘅母帶裏面，除咗所需要嘅片段之外，亦有好多NG嘅畫面同聲音，導演亦可能要求演員喺同一個場景拍攝幾個唔同位置嘅鏡頭，而且錄製片段嘅次序未必同原本規劃嘅順序一樣。因此，呢個階段嘅重要任務就係要剪輯出真正需要嘅畫面同聲音，並將佢哋按照劇本加以排序。

2. 效果
節目嘅內容唔係全部都能夠喺現場拍攝完成，部分節目可能會加入一啲效果嚟強調劇情，例如用慢動作。有時需要加入特效嚟協助劇情嘅表達。另外，剪接之中一段段排序好嘅影片，亦必須喺呢個階段加以銜接。銜接嘅時候除咗單純嘅將片段嘅頭尾相接之外，亦需要依據節目嘅需求加入轉場效果。喺影片剪輯完成之後，最後要為節目加入片頭、片尾同字幕。

3. 聲音編輯
影片嘅內容除咗現場收音之外，若果需要有旁白，或者現場收音效果唔係幾好，亦可以喺呢個階段重新配音嚟彌補呢個缺陷。除此之外，影片亦經常會加入背景音樂或音效嚟輔助劇情氣氛嘅傳達。

睇埋
--

* 電台節目

出面網頁
----

* 影視節目製作流程與分工
典型白頁
公眾電話下面有電話簿
**電話簿**，簿一種，羅列電話號碼。通常出自電話公司，列出用戶註冊名、簡單地址、電話號碼，印來畀人查，故此又叫**公眾電話簿**。通常有白頁同黃頁兩種。另外亦會印出寫打電話方法，長途電話字頭，緊急電話號碼，又或大眾常用機關電話地址咁。用戶唔想列出來，大多數要畀錢解決。又或者當想擺得當眼啲，詳細啲，又會化成畀錢賣廣告。電話簿會派畀用戶，亦會放喺公眾電話亭。

近似亦有公司電話簿同個人電話簿。前者多數出自大公司，列晒公司各部門電話，方便搵啱人傾。而後者就多數個人收錄電話號碼，通常只記至重要，如家人，如親戚，如朋友，如同事等等，又或聽到電話號碼，即場摘低，方便日後搵得返。

地址簿好早就有，然而加上電話號碼，當然要發明電話之後。至早不過咭紙一張就夠記，一八七八年二月廿一號出版，埠中名單只有五十個。當時有電話都矜貴。然而用戶越來越多，越來越普及，家家戶戶都有，本就變到好厚，紙就用得好薄。

現今手提電子產品發達，少咗人用紙本，大多改用電子電話簿，或網上電話簿。入落手提電話，甚至可以直接打出。而手提電話號碼，亦無錄入公眾電話簿。

文化
--

電話簿年年都換。舊咗就無用，佢夠厚墊煲底都啱。

香港電影典型情節，用電話簿墊住錘仔打人唔會有傷痕。

電話簿亦可用來做玩，隨便搵個號碼打畀人傾偈，或整蠱人亦有。生意經紀亦用來搵客。

攷
-

1. ↑  Jason Zasky. "The Phone Book". *Failure Magazine*. 原著喺2013-12-03歸檔. 喺2013-12-31搵到.
2. ↑  〈逃學威龍〉.
**楊巷路**（粵拼：joeng4 hong2 lou6）係中國廣東省廣州市入面嘅其中一條一般嘅馬路，呢條馬路喺荔灣區入面，成條馬路係南北走向。北邊從上九路同埋德星路嘅交界開始，一直向南去到十八甫路同埋槳欄路嘅交界嗰頭。

概要
--

全長320米，闊12米，1車道。成條路係單行綫，凈係可以從南邊向北邊行。

經過嘅道路
-----

呢度啲路嘅順序係從南去到北嚟排嘅，其中**加粗**咗嘅字係主幹道：

* 十八甫路、槳欄路
* 下九路、上九路

史
-

其實呢條馬路喺清朝嗰陣係嗌咗「楊巷」呢隻名嘅。到咗1931年，廣州市政府就整闊咗條楊巷，起咗條楊巷路。

名
-

喺2006年嗰陣，廣州市政府就將成個廣州市入面嘅路牌同埋門牌全部都嚟翻新過下，不過喺工程入面，就搞出咗個大頭佛出嚟，本嚟係話「楊巷路」嘅，不過啲包公仔就將條馬路整咗係「揚巷路」呢隻名。究竟係「楊巷路」定係「揚巷路」？而因為呢條路嘅名喺嗰陣時由於冇睇重嗮啲舊嘅地名保護，搞到出咗有兩種嘅寫法。後嚟廣州為咗保護歷史文化，就專門考察咗下呢尐，重睇過下《南海縣誌》呢本書去重新考察。後嚟過咗兩年就將條路名改返咗嗌「楊巷路」。

特色
--

呢條路嘅兩邊主要係成日搞布匹、拉鏈同埋鈕釦嘅嘢比較多。

註
-

1. ↑  2006年4月14號嘅新聞日日睇G4出動報導
2. ↑  短信报料／今日来电／今日回复 互聯網檔案館嘅歸檔，歸檔日期2016年3月13號，. 羊城晚報 喺2006-04-13搵到
3. ↑  〈老地名也该老有所养〉. 原著喺2012年8月1號歸檔. 喺2014年4月22號搵到.
4. ↑  寻迹地名文化，彰显城市记忆——广州越秀区、荔湾区地名变迁情况调查与保护对策研究[*失咗效嘅鏈*] 华南师范大学文学院
5. ↑  地名论坛 - 广州路街命名更名特点初探[*失咗效嘅鏈*]
**楊弦**（1950年11月2號—）係臺灣嘅民謠歌手，花蓮縣人，阿媽係會計，阿爸擔任國民黨花蓮縣黨部主任委員，喺楊弦四歲時過身。阿爸死咗之後移居臺北同阿媽一齊住。

大學時代進入臺灣大學農化系，喺參加合唱團嘅過程中，開啟對音樂嘅興趣。後來楊弦自己買樂譜結他嚟自學自唱。重喺臺大海洋研究所讀研究生，休息時會到哥倫比亞咖啡廳睇胡德夫等人嘅演唱，重有陣時會上臺唱啲英文歌。

民歌運動嘅推手
-------

1970年代，正逢台灣國際地位低落之際，退出聯合國，中美斷交。而島內青年學子，依舊迷戀西洋文化唔可自拔。喺這樣嘅情愫下，一股對自我文化反思嘅聲浪漸漸漫佈。厭倦咗「風花雪月」嘅國語流行歌曲，同非自身文化嘅西洋歌曲後，楊弦開始嘗試創作唔同過往嘅歌謠。佢以余光中嘅詩作〈鄉愁四韻〉為詞，為之譜曲，1974年夏天時，喺胡德夫嘅個人演唱會上發表。用吉他配合鋼琴同小提琴嘅方式來演奏，並邀請咗余光中至現場觀賞。余光中對楊弦大膽嘅嘗試相當滿意。喺受到余氏嘅激勵同肯許下，楊弦將余光中詩集《白玉苦瓜》中其他嘅詩作，繼續用「以詩入歌」的方式譜曲。1975年6月6號，喺台北中山堂，以「現代民謠創作演唱會」嘅名義開唱。前半場演唱英文歌曲，後半場則是以余光中嘅詩歌作為主軸。共計九首余光中詩作，經過譜曲後都收入進楊弦首張專輯《中國現代民歌集》內。呢張專輯被公認係第一張有資格稱作「民歌」嘅專輯。首版三萬張，喺一個月內銷售一空，四個月內再版三次，足可見楊弦這場演唱會嘅影響力。

楊弦嘅作品風格，既帶有中國傳統藝術嘅氣息，也吸收咗美國民謠同鄉村歌曲嘅元素，呢喺1970年代嘅台灣係前所未見嘅創作形式。也因為跳脫咗既有嘅民謠創作模式，楊弦同余光中嘅作法，引起咗傳統音樂學院派人士嘅非議，展開咗當時台灣鄉土文學論戰之外，另一場對「中國現代民歌」嘅論戰。呢種情況，喺1976年，楊弦附中時期嘅同屆同學，亦同係哥倫比亞咖啡廳文藝班底嘅李雙澤，高呼「唱自己的歌」之後，正式進入咗校園民歌嘅時代。正當民歌運動如火如荼嘅展開時，被譽為「現代民歌之父」嘅楊弦，喺1977年發行咗第二張個人專輯《西出陽關》，開咗兩場「暫別」演唱會，就離開咗流行音樂市場，赴美進修中醫。

後續發展
----

1982年，楊弦老母過身，佢就移居美國，用四年時間攻讀舊金山針灸大學東方醫學博士學位，並自己開創咗「寶生」健康食品公司，擔任總裁。

喺發行完《西出陽關》後，楊弦唔再把音樂創作當成生命最大的目標，而係閒暇有感時一種抒發的管道。像係天安門事件後，楊弦寫咗一系列嘅歌，如《媽媽我們都是為了您》、《媽媽我餓了》、《抗暴謠》等，展現出自己的想法。2002年、2004年同2005年，喺臺北嘅民歌演唱會上，都見到楊弦登臺嘅身影。2008年9月26號，係余光中祝壽嘅「詩與歌的迴旋曲-慶祝詩人余光中八十大壽民歌演唱會」中，楊弦同民歌時期諸位大將：李建復、包美聖、蘇來等人，皆出場獻唱，對民歌運動嘅啟蒙同催生者致敬。

攷
-

* 張釗維，《誰在那邊唱自己的歌》，台北：滾石文化，2003年
* 馬世芳、吳清聖，《楊弦訪問稿》，音樂五四三，2002年
* 我的音樂生活-聯合新聞網楊弦訪談記錄
* 文建會台灣大百科全書[*失咗效嘅鏈*]
**楊文蔚**（**Cecilia Yeung Man Wai**，1994年9月18號—）係香港女跳高運動員，保持緊香港跳高女子紀錄，亦係香港嘅七項全能代表。佢同時係一位模特兒，屬瑪雅娛樂旗下。

簡歷
--

楊文蔚出身基層，6歲時嗰陣因為阿爸阿媽離婚而同細佬跟阿嫲住。佢中學讀樂善堂楊葛小琳中學，初頭玩短跑同打排球，因為體育先生發現佢彈跳力好，所以搵佢入跳高校隊，之後重因為跳高好叻，中五就轉校到拔萃女書院，但係因英文成績唔好而要重讀中三。2012年佢最後一年代表拔萃女書院參加跳高公開賽，最後憑1米66成績攞學界冠軍，但打破唔到佢嗰時個人紀錄1米70。之後佢喺2014年升讀香港大學工商管理學系，主修市場學。

楊文蔚先喺2016年3月19號憑1米81成績破香港女子跳高紀錄，再喺同年5月8號同20號先後再創1米82同1米83嘅香港紀錄。2017年4月30號，楊文蔚喺亞洲田徑大獎賽跳出1米88，第四度破香港紀錄。

個人最佳成績
------

* 跳高：1.88m（同時係香港女子跳高紀錄）
* 跳遠：5.75m
* 七項全能：4094分

參考
--

* 新跳高女神楊文蔚跳得更煮得　孖師弟男友前臂紋身閃爆港大
* 【亞洲田徑大獎賽】跳高美少女楊文蔚掛3牌凱旋：無想過跳越1米88

出面網頁
----

* 楊文蔚嘅Facebook頁
* 楊文蔚嘅Instagram頁
**劉錫康**（英文：**Philip Sak-hong LAU**，1947年—），係升岡國際有限公司董事局主席、總經理同創辦人。

1947年喺廣東番禺出世。老竇做過家族生意，但後來破咗產。之後去到香港發展，就喺電子廠做咗學師仔，到咗1969年，就向阿媽借咗10萬蚊創立咗升岡電子有限公司，但到咗1973年畀日籍商人呃咗200萬港元，事業亦跌落谷底，喺1979年，得到賭王何鴻燊夾份喺澳門開咗一間電子廠，喺1988年4月12號，佢一手創立嘅升岡電子有限公司（已被升岡國際有限公司取代）正式喺港交所上市。

馬主生涯
----

劉錫康、劉錫鴻、劉錫澳、劉錫淇、劉錫海幾兄弟、囝囝劉日申、囡囡劉津津都係香港賽馬會嘅馬主會員，由1991-1992馬季開始擁有以「蝦王」兩個字命名嘅馬匹，名下馬匹包括已退役嘅「蝦王」、「御蝦王」、「蝦王之星」、「靚蝦王」、「正蝦王」、「愛蝦王」、「快蝦王」、「叻蝦王」、「精蝦王」、「貴蝦王」、「暢蝦王」、「賞蝦王」、「雲吞蝦王」、「甜蝦王」、「活得精彩」、「叻蝦皇」、「旺蝦王」、「阿李蝦蝦」（劉錫康名下）、「蝦王至上」（劉錫鴻名下）、「有錢途」（劉錫澳名下）、「兵奇臨」（劉錫淇名下）、「新蝦王」、「哈蝦巴爸」、「哈蝦王旺」（劉日申名下）、「開心蝦王」（劉錫海名下）、「穿雲箭」（劉錫澳、劉錫淇同劉錫鴻名下）、「但求蝦王」（蝦王之友團體名下），以及現役嘅「靚蝦女」、「神之水滴」（好酒好菜團體）、「蝦李波特」。

靚蝦王 喺香港短途錦標、洋紫荊短途錦標、跑馬地錦標、安田紀念賽等賽事奪冠，但唯一最失敗嘅係叻蝦王，而精蝦王退役之後曾經有仔女嚟過香港服役。

家庭成員
----

劉錫康有兩仔一女：劉日東、劉日申、劉津津，此外重有侄劉誠欣、劉宇彤同埋侄女劉馨而。

參考
--

1. ↑  升岡國際的崛起之路 金融時報中文版
2. ↑  〈【有冇旺蝦王咁堅？】350萬新蝦兵亮相！劉錫康：三大原因令我拍板購入〉. 原著喺2020年3月15號歸檔. 喺2018年12月20號搵到.
3. ↑  劉錫康先生及夫人-馬匹資料-賽事資料-賽馬資訊-香港賽馬會
4. ↑  劉錫康觀人察馬具慧眼 太陽報

出面網頁
----

* 劉錫康-Quamnet.com 華富財經
《**楊振寧－米爾斯規範場論同質量間隙**》係理論物理中規範場論嘅一道基礎問題。

自從2000年，麻省波士頓嘅Clay 數學院為七道數學難題各擺咗一百萬蚊上檯；其中一道題為楊振寧－米爾斯規範場論同質量間隙－－要求大家響數學上嚴格證明楊振寧－米爾斯場論（*en:Yang-Mills gauge theory*）存在（即係要符合構造性量子場論嘅標準），同埋證明渠有質量間隙。即係話，模型中最輕嘅單粒子態要有正質量。

背景
--

我哋所知多數非凡（*nontrivial*）－－即係有相互作用－－嘅四維量子場論都係有cutoff scale 嘅有效場論。因多數模型嘅beta-函數都係正嘅，似乎大多數呢類模型都有支Landau pole，因我哋完全唔清楚渠地有無非凡紫外定點。故此，若每一scale上都定義有咁樣嘅量子場論，渠只可能係單純嘅自由場論。

然而，有唔交換嘅結構羣嘅 量子楊振寧－米爾斯理論（無夸克）就例外。渠有種性質叫漸近自由，指渠有一單純嘅紫外定點。因此，我哋可以寄望渠成為非凡嘅構造性（*constructive*）四維量子場模型。

唔交換羣Yang-Mills 理論嘅色禁閉性（*en:colour confinement*）已經有符合理論物理嚴謹性嘅證明，但未有符合數理物理嚴謹性嘅證明。基本上，咁即係話，過咗QCD 尺度，（或者呢度應該叫禁閉尺度，因為無夸克），啲色賀粒子被色動力學嘅「流管」連埋，所以粒子間有線性勢（「弦」張力 x 長度）。所以膠子之類自由賀粒子就無可能存在。若無咗呢種禁閉效應，我哋應見到零質量嘅膠子；但因渠地被禁閉，我哋只見到唔帶色賀嘅膠子束綁態－－ 膠波。全部膠波都有質量，此所以質量間隙。

格仔規範場論嘅結果令好多工作者相信，呢個模型真係有禁閉現象（由Wilson 圈嘅真空期望值嘅下降嘅「面積規律」(*area law*) 睇出），但呢項結果重未符合數學嘅嚴慬性。

註
-

1. ↑  constructive quantum field theory
2. ↑  必須，因渠要滿足公理化量子場論嘅公理
3. ↑  *gauge group*
4. ↑  *en:asymptotic freedom*
5. ↑  en:UV fixed point
6. ↑  而量子色動力學（QCD，en:quantum chromodynamics）有費米夸克，就複雜得多。
7. ↑  讀者可睇下相關嘅文：en:QCD、en:colour confinement、en:lattice gauge theory。
8. ↑  en:QCD scale
9. ↑  the color charges
10. ↑  en:flux tubes
11. ↑  color-neutral en:bound states of en:gluons
12. ↑  en:glueball
13. ↑  en:lattice gauge theory
14. ↑  en:Wilson loop

連出去
---

* The Millennium Prize Problems: Yang–Mills and Mass Gap
* Quantum Yang-Mills theory - description of the question
唔好同**紐咸西州**搞亂。
**紐咸區**（英文：Newham，國際音標：/ˈnjuːəm/，全名 **London Borough of Newham** 「倫敦紐咸區」，又意譯**新村區**）係英國倫敦東部一個行政區劃，區內出名韋斯咸足球會、倫敦奧運公園。

歷史
--

紐咸呢個地方名係喺1965年，英國政府將倫敦同周邊地區重劃成大倫敦嘅時候先作出嚟嘅。當年政府將屬於雅息士郡嘅韋斯咸 (意譯「西村」) 同伊斯咸 (意譯「東村」) 合併成一個新嘅區議會，就幫佢改咗個名做「新村」。

廿一世紀初，倫敦舉辦2012年夏季奧運，主場館選址區內嘅史察福一帶，令呢區大規模翻新。碼頭區輕鐵喺區內多咗條支線，史察福火車站有有升級工程，重開埋西田百貨，令史察福成為東倫敦嘅新樞紐。

人口
--

紐咸係全英國最種族多元嘅地方。當地人口約三十萬，當中約四成係亞裔、三成係白人、三成係其他種族。紐咸區係全倫敦白人比例最低嘅地方，亦係全英國穆斯林比例第二高嘅地方，僅次於隔籬嘅塔村區。

政治
--

政治方面，由1965年置區到而家，工黨一直係當地區議會嘅執政黨。自2010年開始，工黨更包辦全區所有區議會議席，一黨獨大。

參考
--

1. ↑  Simpson's diversity indices by ward 1991 and 2001 *– GLA Data Management and Analysis Group (page 11, Table 3)* 互聯網檔案館嘅歸檔，歸檔日期29 May 2006. Greater London Authority, January 2006), accessed 13 December 2006
2. ↑  "600,000 move out in decade of 'white flight' from London: White Britons are now in minority in the capital". *Daily Mail*.
3. ↑  Long, Rhiannon. "Local election: Follow the live results here". *Newham Recorder* (英文). 原著喺2020-12-02歸檔. 喺2018-05-04搵到.
**倒裝**，修辭一種，調動用字次序，改動結構，唔順習慣，以求特出文意，意同而句異。文章字字句句都順口直序，人就好易眼順而忽畧要旨。倒裝寫法，迫人突然停低，諗諗句意。有倒裝，寫文亦唔會咁沉悶。個效果同寫詩拗句用意同出一轍。倒裝有時用於句中對仗，押韻節奏，讀起來更有力。倒裝變化多端，有時用字組合掉轉，如「長短」叫「短長」，都視為倒裝。不過依樣可圈可點，古時用字較自由，現今習慣有偏咁樣。唔同時地習慣，倒裝與否都會有異。

英文而言，倒裝無講用得咁闊。通常只限於主語、補語嘅位置。故此倒裝亦因文話而異。而且有啲倒裝純粹習慣，唔入修辭。

研究文法者來講，倒裝為文法帶來一啲例外，要追加額外嘅文法規則來描述，有啲部份亦未必概括得好，會有例外中嘅例外。文法只屬概括，唔係咁易填埔人所有用法。

日常講嘢都有倒裝。如「食咗飯」化成「飯食咗」，又如「我食咗飯」化成「飯我食咗」甚至「我飯食咗」咁。

古文都成日見，如「有何罪」化成「何罪之有」。

墨子非樂上有句，「啟乃淫溢康樂，野于飲食，將將銘莧磬以力，湛濁于酒，渝食于野，萬舞翼翼，章聞于大，天用弗式。」當中「野于飲食」用咗倒裝，習慣本寫做「飲食于野」。按習慣，文句就平平無奇。只要倒裝一下，「康樂」同「飲食」就成對。「樂」「食」雙隻為入聲字，又夾得埋， 聲韻節奏頓時唔同。

又好似周敦頤愛蓮說咁，「菊之愛、陶後鮮有聞。蓮之愛、同予者何人。牡丹之愛、宜乎眾矣。」菊之愛、蓮之愛、牡丹之愛，按習慣本為愛菊、愛蓮、
愛壯丹，依處就用咗倒裝。

睇埋
--

* 語序

攷
-

1. ↑  〈倒裝〉.
久邇宮朝彥親王
**久邇宮朝彥親王**（日文：久邇宮朝彦親王，くにのみや あさひこしんのう，1824年3月27號—1891年10月25號）係久邇宮初代當主，同時係政治人，邦家親王第四個仔、香淳皇后個爺爺、今上天皇德仁嘅高祖父。因為佢成日同歷史上唔少名人撞名，為咗避諱，所以好多人會叫個舊宮號，即**中川宮朝彥親王**，或者直接叫**中川宮**。

經歷
--

### 幕府時期

朝彥親王1824年響京都出世，老豆係邦家親王，而阿媽係鳥居小路信子。

1836年，佢成為仁孝天皇個契仔，第二年親王宣下，改名叫**成憲**。1838年，佢正式出家，但因為同先前一個天皇撞名，所以改叫**尊応**。之後佢入奈良興福寺做和尚，同時兼任一乗院門主。1852年，佢升任為青蓮院門跡第四十七代門主，但因為又同青蓮院一個和尚撞名，改名叫**尊融**。因為青蓮院前面有個地方叫栗田口，所以佢又叫**栗田宮尊融入道親王**。之後佢升做第228任天台座主。

佢一直反對日美修好通商條約，又支持由慶喜接任幕府大將軍一位，所以同支持由家茂接任嘅大老（大老係舊日本時代一個官位）井伊直弼響度作對。1859年爆發安政之大獄，直弼宣佈由家茂接任幕府大將軍一位，同佢一直作對嘅朝彥就畀人拉入監獄，撤消佢青蓮院門跡個銜頭，改叫佢做**獅子王院**。

但係第二年爆發櫻田事件（全名櫻田門外事變），直弼畀人暗殺身亡，所以尊融響1862年恢復和尚身份，同年就任國事御用掛，第二年跟隨大佬晃親王返嚟皇室，獲賜宮號中川宮。同時間係由尊王攘夷派控制朝廷，孝明天皇雖然好唔鍾意佢哋，但都冇佢符。而朝彥就同大佬晃一樣，屬於公武合體派，對於尊王攘夷派好反感。正因為咁，佢成日畀尊王攘夷派批評。

期間佢同公武合體派領頭人之一松平容保好熟，所以好想一齊搞衰薩摩藩，而當時嘅德川幕府又響度唱衰薩摩藩，所以孝明天皇響受影響之下就搞咗一場政變（即八月十八日政變），撤底搞衰尊王攘夷派（因為孝明天皇將好多藩一齊搞跨）。同年尊融升為親王，之後因避諱而改名叫**朝彥**，跟住升為二品彈正尹，所以佢畀人起花名「尹宮」。另一方面，因為佢係公武合體派忠臣，又畀孝明天皇睇起，所以尊王攘夷派殘餘勢力好憎佢，叫佢做「陰謀宮」。

1864年，屬於尊王攘夷派嘅藩士河田景與計劃放火燒朝彥個屋企，之後河田轄下一個志士古高俊太郎買上好多兵器，但路上發生意外，古高響池田屋畀兵器炸死，呢件事後嚟畀人叫「池田屋事件」。

之後朝彥改宮號為賀陽宮，而俸碌有1500石。之後曾經兩次攻打長州藩但都失敗，同時德川家茂又病死，所以佢同長州藩和好。同年12月明治天皇繼位，朝彥響宮中嘅勢力大減。1867年，好多尊王攘夷派人士都復咗職。1868年，時任幕府將軍慶喜爆朝彥想出兵打廣島藩，所以朝彥響第二年畀人禁響安藝國。

### 晚年

朝彥親王墓
朝彥親王墓碑
1870年，政府下令護送佢去伏見宮，正式返嚟皇室。佢諗過之後，決定加入伏見宮。1875年5月，佢將中川宮改為久邇宮，成為新一代當主，同年7月就任伊勢神宮祭主。之後佢創立皇學館大學。

1883年，久邇宮畀人列為二代皇族，1889年成立舊皇室典範，所以久邇宮畀人列入永久皇族（即冇咩嘢大事下都唔會撤消佢個皇室身份）。

1891年，朝彥因潰瘍性結腸炎而死，終年六十七歲。

屋企
--

* 妾侍泉亭靜枝子
	+ 大仔：武智宮
	+ 二仔：賀陽宮邦憲王
	+ 五仔：多嘉王
	+ 六仔：暢王
* 妾侍泉萬喜子
	+ 大女：榮子
	+ 二女：安喜子
	+ 四女：飛呂子
	+ 五女：絢子
	+ 三仔：久邇宮邦彥王
	+ 六女：素子
	+ 七女：懷子
	+ 八女：篶子
	+ 九女夭折
* 妾侍原田光枝子
	+ 四仔：梨本宮守正王
* 妾侍寺尾宇多子
	+ 三女：純子
	+ 細仔：東久邇宮稔彥王
* 妾侍角田須賀子
	+ 八仔：朝香宮鳩彥王


|
|  |
| 上一任**（新起）** | **久邇宮**1875年 - 1891年 | 下一任**久邇宮邦彥王** |
| 上一任**教仁法親王** | **天台座主**1852年 - 1859~1860年 | 下一任**昌仁法親王** |
比卦
**比卦**，或者就咁叫**比**，係六十四卦之中嘅第八卦。佢上卦係坎卦，代表水，即係☵ ；下卦係坤卦，代表地，即係☷ 。所以，比卦就畫成䷇。為咗方便記住卦象，佢有個名叫**水地比**。

卦辭
--

吉。 原筮元永貞，無咎。 不寧方來，後夫凶。

彖曰：比，吉也，比，輔也，下順從也。 原筮元永貞，無咎，以剛中也。不寧方來，上下應也。 後夫凶，其道窮也。

象曰：地上有水，比﹔先王以建萬國，親諸侯。

爻辭
--

初六：有孚比之，無咎。 有孚盈缶，終來有他，吉。

六二：比之自內，貞吉。

六三：比之匪人。

六四：外比之，貞吉。

九五：顯比，王用三驅，失前禽。 邑人不戒，吉。

上六：比之無首，凶。

| * 睇
* 傾
* 改
六十四卦 |
| --- |
| 乾 ‧ 坤 ‧ 屯 ‧ 蒙 ‧ 需 ‧ 訟 ‧ 師 ‧ 比 ‧ 小畜 ‧ 履 ‧ 泰 ‧ 否 ‧ 同人 ‧ 大有 ‧ 謙 ‧ 豫 ‧ 隨 ‧ 蠱 ‧ 臨 ‧ 觀 ‧ 噬嗑 ‧ 賁 ‧ 剝 ‧ 復 ‧ 無妄 ‧ 大畜 ‧ 頤 ‧ 大過 ‧ 坎 ‧ 離 ‧ 咸 ‧ 恆 ‧ 遯 ‧ 大壯 ‧ 晉 ‧ 明夷 ‧ 家人 ‧ 睽 ‧ 蹇 ‧ 解 ‧ 損 ‧ 益 ‧ 夬 ‧ 姤 ‧ 萃 ‧ 升 ‧ 困 ‧ 井 ‧ 革 ‧ 鼎 ‧ 震 ‧ 艮 ‧ 漸 ‧ 歸妹 ‧ 豐 ‧ 旅 ‧ 巽 ‧ 兌 ‧ 渙 ‧ 節 ‧ 中孚 ‧ 小過 ‧ 既濟 ‧ 未濟 |
**疑母**（粵拼：ji4 mou5；中古漢語拼音：**ng**i）係中古漢語聲母，屬牙音，係次濁聲母。呢個聲母可以接曬四個等嘅韻母。

擬音
--

因爲大多數嘅漢語、域外方音、對音中，疑母大多發/ŋ/，所以學界一致同意將佢擬音爲/ŋ/。

上古來源
----

大部分學者都認爲疑母字來自上古音嘅/ŋ/音，呢個音喺上古音到中古音嘅演變好穩定。

喺粵語嘅演變
------

疑母喺標準粵語分三種情況。無論邊種情況，喺聲調嘅影響，都係派去陽聲調。

第一種情況係保留咗疑母。保留條件係個韻母屬於開口呼或者合口呼，亦即唔係i/j、yu/jyu開頭嘅字，開口呼或者合口呼嘅疑母都保留咗。喺等韻上一般係一、二等韻。

第二種情況係甩咗疑母，變成零聲母。甩嘅條件係個韻母屬齊齒呼、撮口呼，亦即i/j、yu/jyu開頭嘅字，佢哋嘅都變成咗零聲母。喺等韻上一般係三、四等韻。

第三種情況係甩咗韻母，疑母呢個聲母元音化咗，變成零韻母ng。變成ng嘅字，佢哋對應嘅中古音一般係ngo（無標調）。

若果隻字有文白讀，一般文讀零聲母，白讀保留疑母。例子：逆，文讀jik6，如忤逆，白讀ngaak6，如逆水；仰，文讀joeng5，如仰慕，白讀ngong5，如仰高頭；研，文讀jin4，如研究，白讀ngaan4，如研碎；吟，文讀jam4，如吟詩，白讀ngam4，如吟吟沉沉。

下面係一啲例字嘅古今音對比，第一欄例字，第二欄中古音（切韻），第三欄現代粵音：

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 吾 | 言 | 我 | 五 | 義 | 牛 | 月 | 外 | 玉 | 凝 |
| ngo | ngian | ngax | ngox | ngieh | ngiu | ngyat | nguad | ngyuk | nging |
| ng4 | jin4 | ngo5 | ng5 | ji6 | ngau4 | jyut6 | ngoi6 | juk6 | jing4 |

調返轉頭，現代粵語嘅ng聲母來源自中古音嘅疑母（開口呼），零聲母來自於喻（云、以）、影、匣（齊撮合三呼）、疑（齊撮合三呼）、溪、日六母，ng韻母來自於中古音嘅疑母（古音韻母脫落）。

喺吳語嘅演變
------

疑母喺吳語分四種情況，第一種係保留疑母，對應嘅吳拼係ng，第二種係甩咗，變零聲母，第三種係轉日母，對應嘅吳拼係ny，第四種係喺白讀甩古音韻母，變成ng，而喺文讀加返韻母，變成ng聲母字，部分字如五，無咗ng聲母，變零聲母。

喺普通話嘅演變
-------

疑母喺普通話消失咗，大部分字變成零聲母，有少部分字轉爲n，如牛、凝、擬。

喺日文嘅演變
------

無論吳音漢音，疑母喺日文讀が行。

喺韓文嘅演變
------

韓文無疑母呢個聲母，全部變零聲母。

喺越南文嘅演變
-------

喺越南文，大體上疑母都保留咗，對應嘅拼寫係ng(h)，有少部分字轉爲nh，如雅。

早期中古漢語（切韻音）聲母|  | 全清 | 次清 | 全濁 | 次濁 | 全清 | 全濁 |
| --- | --- | --- | --- | --- | --- | --- |
| 脣音 | 幫 | 滂 | 並 | 明 |  |  |
| 舌音 | 端 | 透 | 定 | 泥 |  |  |
| 知 | 徹 | 澄 | 娘 |  |  |
|  |  |  | 來 |  |  |
| 齒音 | 精 | 清 | 從 |  | 心 | 邪 |
| 莊 | 初 | 崇 |  | 生 | 俟 |
| 章 | 昌 | 常 | 日 | 書 | 船 |
| 牙音 | 見 | 溪 | 羣 | 疑 |  |  |
| 喉音 | 影 |  |  | 云、以 | 曉 | 匣 |
**疊字號**（粵拼：dip6 zi6 hou6\*2）用來表示重複嘅字、詞或者假名，日文裡面用得最多，漢字文化圈裡面而今亦衹有日本會喺正式場合用疊字號。

中文
--

史頌鼎
商朝有用疊字號簡化書寫最早嘅記錄。右邊幅圖係史頌鼎嘅碑文，佢最後嗰道（左下角）就用兩橫「=」同兩點「〻」來做疊字號，所以「子〓孫〓寶用」，就係「子子孫孫寶用」噉解。爾種疊字號喺古代經常用。

而今喺非正式場合道，會用下面介紹嘅々做疊字號。

日文
--

日文裡面，重複出現嘅漢字、平假名同片假名會分別用唔同嘅疊字號。

### 漢字疊字號

日文裡面漢字疊字號係「々」，有指爾個符號係由中文「仝」字轉變而來，不過亦有其它講法。爾個符號本身無固定讀法，不過因為佢生得好似片假名「ノ」同「マ」寫埋一齊噉，所以俗稱「ノマ」（noma）。有唔少日文輸入法，打「ノマ」都可以出「々」俾你揀，另外一啲輸入法就要打「おなじ」先得。

#### 用例

下面係一啲喺日文道用疊字號嘅例子。

* 時時 → 時々（ときどき）
* 明明白白 → 明々白々（めいめいはくはく）
* 赤裸裸 → 赤裸々（せきらら）
* 複複複線 → 複々々線（ふくふくふくせん）
* 小小小支川 → 小々々支川（しょうしょうしょうしせん）

雖然日文習慣上唔會用疊字號來代表重複出現但係唔屬於同一個詞嘅字，例如下面兩個例子唔會用疊字號。

* 会社社長（かいしゃしゃちょう）
* 民主主義（みんしゅしゅぎ）

但係亦有例外，比如講到結婚同死人，直接將個字寫兩次會令人諗到再婚或者死多次人，所以通常會用疊字號代替。

* 結婚式式場 → 結婚式々場（けっこんしきしきば）
* 告別式式場 → 告別式々場（こくべつしきしきば）

### 平假名同片假名疊字號

下面個表列出咗平假名同片假名疊字號。

| 符号 | Unicode | 名 |
| --- | --- | --- |
| ゝ | U+309D | 平假名疊字號 |
| ヽ | U+30FD | 片假名疊字號 |
| ゞ | U+309E | 平假名疊字號（帶濁點） |
| ヾ | U+30FE | 片假名疊字號（帶濁點） |

例如：

* ここ → こゝ（爾道）
* バナナ → バナヽ（香蕉）
* ぶぶ漬け → ぶゞ漬け（茶泡飯一類嘅嘢食）

另外，喺打棟寫嘅文字道，會用到專門嘅疊字號，個樣好似平假名「く」噉。一般用來代替重複出現嘅由幾個字組成嘅詞。

參考
--

1. ↑  戦国楚簡研究会 (編), 《書誌情報用語解説》, 喺2008-06-13搵到（日文）
2. ↑  Richter, Matthias (2006), *Database of Selected Characters from Guodian and Mawangdui Manuscripts — Introduction* (PDF), 原著 (PDF)喺2006-02-27歸檔, 喺2008-06-13搵到（英文）
**香港蘇文大學**係間喺2015年2月被香港傳媒踢爆嘅假大學，被揭發賣「香港蘇文大學遠程函授學位」畢業證書，但其實根本無呢間大學。

詳情
--

騙徒虛構一間根本唔存在，亦都無喺香港教育局註冊嘅「香港蘇文大學」，聲稱係中國大陸授權機構同埋香港註冊教育機構，喺1989年創校，設有附屬小學同中學，報稱辦公室地址係香港島灣仔區灣仔駱克道駱基中心23樓（經求證係一間秘書公司地址）。與此同時，騙徒仲整埋個網站展示校舍照片，但其實係香港國際金融中心、海港城、港鐵站、香港大學及香港中文大學等地方，又配以時任香港中文大學校長沈祖堯同學生嘅合照，同埋前香港行政長官曾蔭權出席教育活動時嘅陳年照片，又有教育統籌局發出嘅感謝狀等等。喺事件入面，騙徒被揭發喺淘寶販賣「香港蘇文大學遠程函授學位」畢業證書，包括副學士、學士、碩士等，價錢由100至1,000人民幣不等。

2015年2月，經過蘋果日報查證，發現新華網、百度百科同互動百科都喺2014年介紹過「香港蘇文大學」，話香港蘇文大學係「英才發源地」。事件被揭發後，香港教育局提醒「香港蘇文大學」唔係香港註冊或臨時註冊學校，香港中文大學就聲明同「香港蘇文大學」無任何關係，批評對方擅自盜用香港中文大學多張照片，行為唔可以容忍，保留法律追究權利。

去到同月2號傍晚，自稱係「香港蘇文大學」董事長嘅陳繼岸透過網站發表聲明，聲稱公司管理嚴重失誤，為外界造成困擾同傷害，特別係未經沈祖堯允許而擅自盜用圖片，就此深表歉意。陳繼岸又澄清，公司未有實際營運任何項目，工作人員搞網站嗰陣擅自用咗啲圖片同內容，並且加以處理，公司對有關行為無法接受，已經炒咗有關人員，並且即時關閉網站。此外，中國大陸嘅授權點重未經過公司同意，因此擅自頒發所謂學位證書係虛擬性質，證書喺中國大陸並無任何法律效用。

流行文化
----

2015年年宵，有大學畢業生睇中香港蘇文大學事件引起嘅商機，趁「香港蘇文大學」網站未關閉前，下載相關畢業證書，重新設計，推出惡搞版本「香港蘇文大學」畢業證書。

參考
--

1. ↑  《假大學「偷相」 淘寶售證書》，香港《文匯報》，2015-02-03
2. ↑  新華網：「蘇大」是英才發源地 互聯網檔案館嘅歸檔，歸檔日期2015年7月16號，. 《蘋果日報》 2015年2月3號
3. ↑  假大學 改海港城ifc圖片扮校舍 互聯網檔案館嘅歸檔，歸檔日期2016年5月11號，. 《蘋果日報》 2015年2月3日
4. ↑  惡搞畢業證書 爆笑過年 《東方日報》 2015年2月16日
大會堂低座，長年以來做表演場地
香港體育館，大演唱會好多依度搞
神功戲喺球場、吉地，搭個戲棚就成表演場地
**香港表演場地**嚟講，香港城中表演，大型場地，大多數由香港政府包辨，當中大多歸康樂及文化事務署管。不過亦有私人場地，當中以九龍灣國際展貿中心至出名。中小型亦不計其數。過去有更多戲院，專做大戲，如今已經式微，只淨低新光戲院。

政府場地，好似香港大會堂、香港文化中心、香港體育館、伊利沙伯體育館同埋油麻地戲院咁，就歸為全港大型場地。而次大型嘅，好似沙田大會堂、荃灣大會堂、屯門大會堂、葵青劇院、元朗劇院、高山劇場咁，就算做社區演藝場地。而同類再細啲有西灣河文娛中心、上環文娛中心、牛池灣文娛中心、大埔文娛中心同埋北區大會堂。場地設備齊全。

有啲大型表演，有夠多人睇，會喺政府大球場，又或者搵笪大爛地。西九龍文化區，有再新啲，好似戲曲中心咁。

香港浸會大學有大學會堂，做咗好多年表演場地。

各地社區會堂、學校等，都可睇成表演場地，只係設備無咁齊全。有啲公園都有露天劇場，都可以用來表演。

地方傳統做神功戲，以求合境平安，會喺就近搵笪吉地做，唔少亦會喺波地。

攷
-

1. ↑  〈表演場地〉. 香港政府一站通.
2. ↑  〈表演場地〉. 康樂及文化事務署.
唔好同**香港獨立運動**搞亂。
龍獅香港旗
**香港自治運動**（英文：**Hong Kong Autonomy Movement**），亦稱為**香港城邦自治運動**（英文：**Hong Kong City State Autonomy Movement**）係香港城邦派所推動嘅政治運動，理念係基於香港學者陳云根所編著嘅《香港城邦論》，認為香港係「華夏文化圈」中嘅城邦。香港自治運動主張香港喺《基本法》同一國兩制嘅大前提下，應該享有真正嘅自治權利，並唔主張香港獨立；成日以直接行動，舉辦研討會，網上論述，報章投稿等方法來推動本土意識。

香港自治運動曾舉辦十幾次研討會，並編輯實體刊物龍獅報，參與嘅學者、文化人同政界人士包括前灣仔區議員金佩瑋、黃英琦、孔誥烽、陶傑、莫乃光、范國威、毛孟靜、周兆祥、譚得志、台灣台北市長柯文哲嘅競選辦公室主任蕭亞譚等。香港學者陳雲本來係為運動嘅參與者及顧問，但喺2013年6月13號，香港自治運動宣布同陳雲終止合作關係。

目標
--

2011年七一遊行中的嘅龍獅旗
* 普選行政長官以及立法會議員。
* 香港政府制定政策時，以香港人需要及長遠利益為依歸。
* 規劃長遠房屋及土地政策，畀香港人安居樂業。
* 重振香港工業，復興香港農業。
* 重新制定移民政策，收回中國大陸移民審批權。
* 檢討基本法行憲以來之得失，完善憲政。
* 捍衞香港城邦。拒絶宜居灣等大陸化政策，以及德育及國民教育科之洗腦教育。
* 制定香港語言政策，捍衛香港文化。
* 檢討貨幣本位與金融政策，鞏固財政主權。

徽號
--

龍獅香港旗係香港自治運動嘅代表旗幟，旗幟構圖帶有英國管治時期嘅香港盾徽，但係去除代表聯合王國嘅米字旗。城邦派好鍾意舉呢面旗幟。

背景
--

中環抗議標語
2011年5月底，香港學者陳雲撰文指出六四事件啟動咗香港人對中國嘅驚恐（China Fear），而且泛民主派一直以嚟提出「民主抗共論」，但係五區公投令香港民主運動進程受挫，民主黨因為「大中華情意結」，除咗口頭上支持「建設民主中國」同「平反六四」，行動上就未能夠以香港本土利益為先，等同投向中國共產黨。陳雲話：「中共不會害怕一群向它哀求民主的港人，它現在變得更高傲了，連敷衍也懶得做。」佢認為冇香港自治嘅目標，香港人唔會睇到希望，香港嘅民主運動唔會有持久力，並且話香港要準備好自治嘅決心，鞏固香港嘅政治底盤。5月30號，網民喺社交網站Facebook成立「香港自治運動」專頁。

陳雲話，中港矛盾不斷激化，主要係由於北京不斷開放陸客自由行，喺教育方面企圖推行國民教育，抹殺港英殖民時期嘅歷史同制度，令好多香港人感到一國兩制變質。北京會將以前殖民政府留低嘅文明，或者殖民政府保存到一啲華夏文化，例如廣東話嘅漢音以及正體字，以及良好、文雅嘅公共用語，呢啲慢慢會當係前朝歷史，或者當作殖民地餘孽來掃除。甚至三權分立、司法獨立、人權法呢啲由殖民政府引入香港嘅現代嘢，都會當成外來嘅殖民霸權，逐漸淡忘，承接中國共產黨或者蘇維埃嘅體制。佢話，中共承諾但唔容許港人治港、香港擁有高度自治，因此預期未來中港矛盾將會激化。佢話：如果香港人唔反抗，國際社會唔監察嘅話，香港會走向一國一制，即係走向非法嘅中國殖民統治，呢個要睇香港人能否覺醒同反抗，爭取普選及抗拒中共一切違反《香港基本法》嘅干預，因為香港嘅《基本法》寫得好明確，亦算係相當好嘅一部小憲法、鬥爭或者抗爭嘅基礎其實係存在嘅。

Facebook網頁被攻擊
-------------

2015年3月4號，香港自治運動嘅原Facebook 網頁「香港自治運動－龍獅香港旗」唔見咗，香港自治運動指係受到攻擊以至「unpublished」，但資料已有士啤；同日並重開新Facebook 網頁「香港自治運動 HKAM」運作。亦有人指出同一段時間內有好幾個同港中矛盾有關嘅Facebook網頁都唔見咗。

評價
--

* 全國政協委員劉夢熊將香港自治運動同台獨相提並論，認為香港自治運動係由美國駐港澳總領事楊甦棣暗示同策動，企圖將香港由中國分裂出去。

組織
--

* 香港復興會
* 熱血公民
* 熱血時報

支持人士
----

* 陳云根
* 鄭松泰
* 鄭錦滿
* 黃洋達
* 張耀心
* 中出羊子

參考
--

1. ↑  香港自治運動刊物龍獅報：香港民族，命運自決
2. ↑  「HKAM 確係從來都冇正式提(倡)#香港獨立，但亦從來沒有反對香港獨立。」
3. ↑  香港自治運動Facebook專頁公告與陳雲終止合作關係
4. 1 2  香港自治運動 － 龍獅香港旗Facebook專頁
5. ↑  香港年終回顧: 中港矛盾激化, 美國之音, 2013年02月10日
6. ↑  
香港自治運動聲明
7. ↑   「近日多個 fb 專頁被極權 facebook 無理 unpublish 或 remove」/ 「「屯門人屯門事」都出左事」
8. ↑  〈文匯報 - 劉夢熊 - 指點江山：楊甦棣策動「香港自治運動」包藏禍心〉. 原著喺2015年9月20號歸檔. 喺2014年5月21號搵到.

睇埋
--

* 城邦
* 特別行政區
* 香港政治
* 中華聯邦主義
* 熱普城
* 香港獨立運動
* 香港核心價值
* 光復上水站
* 粵語史

出面網頁
----

* 香港自治運動 （白話文）
* 香港自治運動 HKAM Facebook專頁

| * 睇
* 傾
* 改
香港主題 |
| --- |
| 史 | 南越 · 宋朝 · 元朝 · 明朝 · 清朝 · 英治 · 日治 · 1950年代 · 1960年代 · 1970年代 · 1980年代 · 1990年代 · 2000年代 · 2010年代 · 2020年代 |
| 地理 | 氣候 · 生態 · 郊野公園 · 人口 |
| 文化 | 語文 · 粵字 · 文學 · 報紙 · 核心價值 · 宗教 · 節日 · 大戲 · 粵語流行曲 · 港產片 · 電視 · 芭蕾舞團 · 建築 · 博物館 · 塗鴉 · 漫畫 · 幽默 · 飲食文化 · 玩具 · 洋紫荊 · 婚禮 · 殯儀 |
| 政治 | 主權移交 · 基本法 · 首長 · 行政 · 司法 · 立法 · 區議會 · 選舉 · 自治運動 · 獨立運動 · 示威 |
| 公共服務 | 醫院 · 教育 · 紀律部隊 · 政府部門 |
| 經濟 | 港元 · 銀行 · 上市公司 · 交易所 ·  港口 |
| 旅遊 | 迪士尼樂園 · 海洋公園 · 濕地公園 · 星光大道 · 維多利亞港 · 地標同旅遊景點 |
| 交通 | 機場 · 鐵路 · 道路 · 的士 · 巴士 · 公共小巴 · 主要公路 · 隧道 |
| 運動 | 賽馬 · 足球代表隊 |
| 人 | 演員 · 漫畫家 · 童星 |
| 其他 | 通訊 |
「神」跳轉嚟呢度。要睇第啲意思，請去【**神 (搞清楚)**】。

宙斯，古希臘宗教中嘅天神同雷神。
**神祇**san4 kei4，亦都叫**神**，係指天神同地祇，泛指一齊嘅神明。

神嘅形象
----

睇埋：神話
### 自然神

內文：自然神靈
**自然神**（Natural God）源自原始社會嘅後期，將駕馭唔到嘅自然體、自然力演化做神，喺拜物教初期，直接將自然體，好似火、雷、水、太陽等直接加人格化，認為佢哋本身係有意志同生命，之後甚至都神化動物植物，隨著啲人嘅抽象能力增強，神靈獨立喺自然物體嘅觀念都逐漸萌生。

### 社會神

**社會神**（Social God）將社會現象或者力量人格化，源自原始社會後期，係自然神嘅演化，隨著生產力嘅發展同社會結構複雜化、階級化，人唔再係一個個嘅個體，社會力量都俾人話係理解唔到同唔到以駕馭嘅力量，好似戰神、愛神、財神、地域守護神、行業神等等。

社會神有好多分支，可以分做兩大類：第一類同自己嘅先天身份（宗族）有關，可以叫做宗族神；第二類就同自己嘅後天身份（好似行業）有關，喺依類入面最主要嘅係行業神。

#### 分支

* **宗族神**，同自己嘅宗族有關。
	+ **家神**（Family God）係家庭嘅守護神，通常係供奉本家嘅祖先，信者覺得祖先做咗神，可以守住家庭安穩，喺依方面某程度上係部落神嘅類同，但係家神都有將家族分宗同標立家族獨特性嘅功用，不同部落神嘅係家神少有合併歸流。
	+ **部落神**（Tribal God）同部落起源或者成個部落起源有關。（睇埋：圖騰）
	+ **民族神**（National God）係幾個較大部落嘅部落神嘅合併體，或者幾位同宗教嘅主神。民族嘅消滅都唔會令個民族神消失，因為佢有可能畀其他民族吸收同化。
* **行業神**（Trade God）都可以算係社會神嘅一支，隨住社會分工而產生，多數同神話或各行嘅首創者、有功者有關，好似中國嘅魯班、古希臘嘅阿耳忒彌斯等。

睇埋
--

* 半神
* 史詩
* 佛教
* 基督教
* 人格化
黃莉莉
**黃莉莉**（粵拼：wong4 lei6 lei6；1994年—）係香港政治人物，前學民思潮成員，因為2012年8月30號同另外兩位男成員一齊絕食反對推行德育及國民教育科而出名。絕食第二日，黃莉莉血糖過低唔舒服，需要飲葡萄糖水。學民思潮因應3人身體虛弱，宣佈提早喺9月2日午夜12點正停咗絕食。

除咗嗰次絕食行動之外，黃莉莉亦都參與過狙擊教育局局長吳克儉、行政長官梁振英嘅行動，喺最前面衝擊警方。

2014年5月，學民思潮成員林朗彥帶住包括黃莉莉在內嘅多位成員離開咗學民思潮，另組學生政治組織「廿一世紀少年」。林朗彥之後做咗佢個男朋友。

2020年，黃莉莉同另外兩個社運人士袁嘉蔚、何嘉柔開咗個YouTube頻道「番號ABC」講性話題。

註同攷
---

註
1. ↑  喺2012年8月31號嘅蘋果日報，其中A1版有報道講到黃莉莉係18歲，根據呢兩個結果可以得出佢喺1994年出世。

攷

1. ↑  〈只想做一個人 不是被洗腦的傀儡——學生絕食〉 (PDF). 蘋果日報. 二○一二年八月三十一日. 原著 (PDF)喺2020年3月28號歸檔. 喺2016年5月16號搵到. `{{cite news}}`: Check date values in: `|date=` (help)
2. ↑  學民思潮紮營 佔領政總
3. ↑  日曬雨淋 撤科聲更響 主辦方：全日4萬人 警：高峰時8100 - Yahoo! 新聞香港，2012年9月2號 (日) 09:05 (UTC+8)查閱（繁體中文）
4. ↑  政情：收料站：學民骨幹成員紛退出
5. ↑  〈隔着鐵窗淚眼相看　 林朗彥與警察父親破冰〉. 《蘋果日報 (香港)》. 2017-11-25. 原著喺2019-10-09歸檔. 喺2017-12-25搵到.
| How to read a taxoboxHow to read a taxobox**黃花夾竹桃** |
| --- |
| 黃花夾竹桃嘅花黃花夾竹桃嘅花 |
|
| **物種分類** |
| 

|
|  |
|
|
| 界 | 植物界 |
|
|
|
|
| 門(Divisio): | 被子植物門 |
|
|
|
|
|
|
|
|
| 綱 | 雙子葉植物綱 |
|
|
|
|
|
| 目 | 龍膽目 |
|
|
|
|
|
|
|
|
| 科 | 夾竹桃科 |
|
|
|
|
|
| 屬 | 黃花夾竹桃屬 |
|
|
|
|
|
|
|
| 種 | 黃花夾竹桃 |
|

 |
|
| 二元學名 |
| ***Thevetia peruviana*** |
|
|
|
|
|
|
|
|
|
|
|
|
|
|
|

*Thevetia peruviana*
**黃花夾竹桃**（粵拼：wong4 faa1 gaap3 zuk1 tou4；學名：*Thevetia peruviana*）；第個名係**黃酒杯花**（wong4 zau2 bui1 faa1）或**黃花狀元竹**（wong4 faa1 zong6 jyun4 zuk1）；佢係夾竹桃科黃花夾竹桃屬嘅一樖常綠喬木或灌木仔。原產地喺南美洲嘅熱帶地區，中美洲同印度，而家喺全世界嘅熱帶同亞熱帶地區都可以搵到佢。

形態
--

呢樖嘢有5m高到，佢嘅樹枝都好多，而且都好軟熟。尤其係細枝，佢係向下㕪落嚟嘅。成樖嘢都有好多樹液響度。而樹葉方面，佢係長條互生嘅品種。而花係黃色重帶有香味。佢對抗空氣污染嗰方面都好犀利吓。佢嘅樹皮係咖啡色，而且有好明顯嘅皮窿響度，成樖嘢冇毛。而花期方面，一般喺每年6——12月開花。佢一般喺每年11月到第年2月結果。

毒性
--

成樖嘢都有毒。如估人類唔小心食咗佢搞到中毒嗰陣，佢識搞到口腔同胃部黏膜出現局部刺激而引發嘔、肚疴、持續性頭痛、腹痛。雖然話中醫入面講佢有藥用價值，但係長期用佢嘅話都會搞到中毒。而樹液同佢啲核都可以搞到家禽同寵物出現劇烈性中毒。

藥用價值
----

黃花夾竹桃嘅果同葉都可以入藥，佢有以下呢啲功效：

| 部位 | 功效 |
| --- | --- |
| 果 | 邊種心臟病搞出嘅心力衰竭間歇性室上性心動過速陣發性心房纖顫 |
| 葉 | 蛇頭疔 |

但係長期服用嘅話好容易搞到中毒。

攷
-

1. ↑  黃花夾竹桃葉[*失咗效嘅鏈*]，愛生健康園區

出面網頁
----

* 黃花夾竹桃
* 黃花夾竹桃, Huanghuajiazhutao 藥用植物圖像數據庫 (香港浸會大學中醫藥學院) （繁體中文）（英文）
**深圳地鐵一號綫**（粵拼：sam1 zan3 dei6 tit3 jat1 hou6 sin3）
，又叫**羅寶線**（lo4 bou2 sin3）係深圳地鐵一條線，東端係羅湖站而西端係機場東站，連接深圳市羅湖區同埋寶安區。第一段（羅湖至世界之窗）喺2004年12月28號開通，世界之窗至深大段喺2009年9月28號開通。深大至機場東段喺2011年6月15號開通。

羅寶線係深圳市最早嘅地鐵線之一，亦係深圳地鐵運量最大、地位最重要嘅地鐵線，每日有大概有一百一十萬乘客（08-07-2016）。條線大致呈東西走向，連接羅湖口岸(過關之後可以入港鐵羅湖站搭東鐵綫、亦稱火車)、深圳火車站、東門商業區、蔡屋圍一帶嘅中央商務區、華強北商業區、福田中心區、華僑城、科技園、深圳西站、前海灣、西鄉、深圳機場等地區同埋重要交通設施。本線長度係41.04公里 （25.50 英里），一共三十個站。

繁忙時段，羅寶線嘅班次密度係兩至三分鐘。其他時段就係五至六分鐘。電子版會顯示列車嘅預計抵達時間。羅寶線喺地圖入面係綠色。

| * 睇
* 傾
* 改
深圳地鐵 1號綫（羅寶綫） |
| --- |
| 機場東 – 後瑞 – 固戍 – 西鄉 – 坪洲 – 寶體 – 寶安中心■ – 新安 – 前海灣■■ – 鯉魚門 – 大新 – 桃園 – 深大 – 高新園 – 白石洲 – 世界之窗■ – 華僑城 – 僑城東 – 竹子林 – 車公廟■■■ – 香蜜湖 – 購物公園■ – 會展中心■ – 崗廈■ – 華強路 – 科學館■ – 大劇院■ – 老街■ – 國貿 – 羅湖 |  |
呢篇文講音樂劇。搵緊電影片嘅話，請睇〈**夢斷城西 (電影)**〉。
**夢斷城西**（英文：West Side Story）係由莎士比亞嘅《羅密歐與朱麗葉》改編而成嘅音樂劇，1957年喺美國百老匯首演，亦曾經喺1961年翻拍成同名嘅歌舞片。

呢個音樂劇係由亞瑟．勞倫斯（英文：Arthur Laurents）改編，萊恩納德．佰恩斯坦（英文：Leonard Bernstein）負責作曲，同埋史蒂芬．桑坦（英文：Stephen Sondheim）填詞。

故事大綱
----

### 第一幕

Tony同Maria嚟自美國紐約曼克頓西區嘅敵對幫派，佢哋一見中情，重心愛對方，但Tony喺一次幫派械鬥時殺死咗Maria嘅阿哥Bernardo。

### 第二幕

最終Maria原諒Tony，重打算遠走他方去開展新生活，無奈Tony因為幫派尋仇而被殺。

角色
--

**噴射幫**（The Jets）成員係本土美國白人。

* **Tony**係男主角，即係原著《羅密歐與朱麗葉》裏面嘅羅密歐。
* **Riff**係噴射幫嘅首領。喺粵語嘅演出，會叫**招積強**（1982）或者**大佬棠**（2000）。
* 其他噴射幫成員

**鯊魚幫**（The Sharks）成員係波多黎各移民，部份人會有西班牙話口音。

* **Maria**係女主角，即係原著《羅密歐與朱麗葉》裏面嘅朱麗葉。
* **Bernardo**係Maria嘅阿哥，亦係鯊魚幫嘅首領。喺粵語嘅演出，會叫**Ben**（1982）或者**阿寶**（2000）。
* **Anita**係Maria好姊妹，亦係Bernardo嘅女朋友。
* 其他鯊魚幫成員

歌曲
--

* **Maria**係Tony搵到Maria嘅屋企後，就企喺街度唱。
* **今晚夜**（Tonight）

粵語演出
----

### 1980年

日期：1980年4月2號至5號  

地點：香港大會堂音樂廳  

主辦：市政局、香港話劇團  

導演：鍾景輝  

改編：張之珏  

音樂總監：黎小田  

填詞：黃霑  

編舞編排：劉兆銘、黎海寧  

佈景設計：Brian Tilbrook  

燈光設計：黃大釗  

服裝設計：區丁平  

演員：蕭國強（飾演招積強）、伍衛國（飾演Tony）、萬梓良（飾演Tony）、何偉龍、曹成淵、劉兆銘（飾演Ben）、張寶之（飾演Maria）、劉小佩（飾演Anita）  

### 1993年

日期：1993年3月9號至14號  

地點：香港演藝學院歌劇院  

主辦：香港演藝學院  

導演：鍾景輝  

翻譯：張之珏﹑海滴  

演員：柯大衛、梁頌儀、鄧偉傑、陳獅雄、伍潔茵、龔小玲  

### 2000年

《夢斷維港》係由《夢斷城西》改編而成，故事地點由美國紐約曼哈頓西區搬到尖沙嘴嘅維港海邊，噴射幫變成油尖地膽，而鯊魚幫就變成大圈幫，部份人嘅西班牙話口音亦會變成普通話口音，甚至其他方言口音。

日期：2000年11月24號至30號  

地點：香港文化中心廣場  

主辦：劇場空間  

藝術顧問：鍾景輝、劉兆銘  

監製／翻譯／改編：張可堅  

導演／舞台設計：余振球  

音樂總監／指揮：石信之  

填詞：岑偉宗、陳文剛  

編舞：謝漢文（英文：Mohamed Drissi）  

燈光設計：溫迪倫  

服裝設計：金丹  

音響設計：劉穎途  

樂團：香港新愛樂交響樂團  

演員：黃貫中（飾演Tony）、歐錦棠（飾演大佬棠）、莫堅忠（飾演阿寶）、杜雯惠（飾演Maria）、姚詠芝（飾演Anita）

粵語改編歌
-----

### 今晚夜

* 電影《富貴滿華堂》（1964）插曲，由羅艷卿演唱
* 鄺美雲《留住春天》大碟（1987）嘅《Tonight》

參考
--

1. ↑  "West Side Story (1961)". IMDb. 喺2018-03-13搵到.
2. ↑  "West Side Story" (PDF). Bristol Musical Youth Productions. 喺2018-03-14搵到.英文劇本
3. 1 2  〈夢斷城西 = West side story〉. 香港公共圖書館. 1980-04-02. 喺2018-03-13搵到.話劇場刋
4. ↑  〈夢斷城西〉. 香港演藝學院. 原著喺2020-03-28歸檔. 喺2018-03-13搵到.
5. ↑  〈1991-2000劇目〉. 香港浸會大學. 原著喺2017-06-02歸檔. 喺2018-03-14搵到.
6. ↑  〈夢斷維港〉. 劇場空間. 喺2018-03-13搵到.
7. ↑  〈夢斷維港〉 (PDF). 劇場空間. 2000-11-24. 喺2018-03-13搵到.話劇場刋
8. ↑  《富貴滿華堂 胡風.羅艷卿.梁醒波 (DVD版)》. Youtube. 2013-02-09. 喺2018-03-13搵到.
9. ↑  《鄺美雲 - Tonight (1987)》. Youtube. 2014-10-09. 喺2018-03-13搵到.

出面網頁
----

* 《富貴滿華堂 胡風.羅艷卿.梁醒波 (DVD版)》. Youtube. 2013-02-09. 喺2018-03-13搵到.
* 《鄺美雲 - Tonight (1987)》. Youtube. 2014-10-09. 喺2018-03-13搵到.
呢篇文講電視劇。搵緊呢套劇嘅電影版嘅話，請睇〈**導火新聞線 (電影)**〉。
《**導火新聞線**》（英文：**The Menu**）係香港電視網絡整嘅社會新聞電視劇，由梁小冰、周家怡、楊淇同王宗堯領銜主演，編審係潘漫紅，總導演係方俊華。呢套戲係「2015年香港電視網絡重頭戲」。

故事講一班記者喺面對商業社會嘅現實下，點樣彰顯公義，睇實社會嘅過程。四個主角Alma（梁小冰）、方凝（周家怡）、阿咩（楊淇）同輝爺（王宗堯），喺一份免費報紙《囧報》入面，點樣因為對新聞理念唔同而發生衝突。空降去《囧報》做老總嘅Alma，點樣由一個後生嗰陣特登關懷弱勢社群嘅良心記者，變到唯利是圖，以超級「爆」同「重口味」嘅報道來吸引讀者，甚至自我審查，以各種理由阻止班細嘅深入報道權貴嘅不利消息；以及做記者嘅輝爺，點樣由一個熱血記者，變到一個「迆爆」頹廢男。

呢套戲題材主要探討香港傳媒嘅生存價值，風格寫實，喺劇集前半部更反映記者不為人知嘅辛苦，包括冒住生命危險報道真相，為咗提高報紙銷量擅自換頭版，甚至為咗獨家可以同有權勢嘅人做檯底交易等内容。呢套戲雖然係一套喺2013年殺青嘅戲，但係劇入面出現嘅暗角打人、老總俾人斬、大報社換頭版等等嘅情節，竟然喺下一年一一中嗮，所以俾香港網友叫做「先知劇」、「神劇」。

創作沿革
----

### 籌備同片花

《導火新聞線》嘅劇本喺2012年開始籌備。香港電視網絡主席王維基覺得，佢俾咗佢班最大嘅創作自由空間，結果創作團隊交咗兩個劇本，其中一個係講中港矛盾嘅《來生不做香港人》；另一個就係《導火新聞綫》，講述報館入面唔同理念嘅記者，喺新聞道德同報紙銷量之間做個取捨，甚至發生兩方面衝突嘅故事。王維基話，當時佢冇考慮題材嘅敏感性，只係擔心劇集會唔會俾觀眾覺得「離地」，可唔可以引起香港人的共鳴和反思。

《導火新聞線》喺2013年3月20號開始拍，喺當年8月28號殺青。不過喺拍之前，網上已經流傳《導火新聞線》嘅片段花絮。片花全長分半鐘，內容講梁小冰扮嘅Alma，反問周家怡扮嘅高級記者（片入面冇名），點大家同期入行，周家怡嘅職位點解一尐都冇升。

香港電視網絡喺2014年10月26號喺YouTube上載《導火新聞線》嘅正式片段花絮，片段全長一分鐘，主要係講汪海藍（梁小冰）覺得報導新聞嘅原則，就是讀者鍾意睇嘅故事，就值得去做，冇人睇嘅報紙，就冇生存空間。另外片入面重加咗車禍、爆炸、追料同當街斬人等場景，最後用「唔好諗住公器私用，香港重有新聞自由」做結尾。

角色
--

* 汪海藍 **Alma**（梁小冰）
老總。
* 方凝（周家怡）
港聞採主。
* 麥曉欣 **阿咩**（楊淇）
初級記者。
* 樂嘉輝 **輝爺**（王宗堯）
記者

預言
--

* 劉進圖遇襲
* 警察暗角打人
* 唐英年大宅僭建

參考
--

1. ↑  HKTV劇《導火新聞線》劇情介紹
2. ↑  蘋果日報：梁小冰晒金句寸舊東家 互聯網檔案館嘅歸檔，歸檔日期2017年8月25號，.，2015年3月6日
3. ↑  大紀元時報：香港電視《導火新聞線》 預中香港重大事件，2015年3月17日
4. ↑  蘋果日報即時娛樂：【《導火》變先知劇】陸駿光暗角被打 遭禁披露黑警不法事 互聯網檔案館嘅歸檔，歸檔日期2015年7月20號，.，2015年3月14日
5. ↑  大紀元時報：恰巧吻合現實《導火新聞線》被稱預言劇，2015年3月16日
6. ↑  晴報王維基專欄：超乎幻想的現實 互聯網檔案館嘅歸檔，歸檔日期2016年3月5號，.，2015年3月10日
7. ↑  YouTube：HKTV series Conduct Fire in the News Line trailer 導火新聞線，2012年12月6號
8. ↑  YouTube：《HKTV 一分鐘精選》 導火新聞線，2014年10月26日

出面網頁
----

* YouTube上面嘅導火新聞線 第一集片段